Diru-laguntza Lanbide Heziketako azoka antolatzeko.\nLanbide Heziketako azoka antolatzeko, Tolosako udalerrian kokatutako Lanbide Heziketako zentroei zuzendutako diru-laguntza.\nFeria hau, Lanbide Heziketako profesionalen arteko elkartaratzea izango da eta ikasle eta enpresen arteko topaketa gunea izango da, Tolosaldean dagoen heziketarako aukera ezagutu ahal izateko. Lanbide Heziketa gelaz kanpo ikustea, prestakuntza hori gizarteratzea, teknika ezagutzea eta eskaintza zuzenean jasotzea, ekimen guztietan euskaran presentzia osoa azalduz.\nDiru-laguntza, azoka ospatu baino 2 hilabete lehenago eskatuko da.\nTolosako Lanbide Heziketarako Zentroak.\nBAI-ID-01 Baimen klausula\nEskaria hurrengo dokumentazioarekin:\nEkintza plana, helburuak, ekintza, kronograma eta aurrekontua azaltzen direlarik.\nKontu korronteko titularitate ziurtagiria.\nBaimen klausula aurkeztu ez den kasuetan, Zerga eta Gizarte Segurantzaren betebeharrak egunean dituela egiaztatzen duen ziurtagiria.\nDirulaguntzaren zuriketa egin\nGARAPEN EKONOMIKOA - Garapen Ekonomikoa


Bluesaren jenioa, Robben Ford\nRobben Ford egoera elektrikoan. Purua. Handienen zale sutsuen gozamenerako, handienetako bat. Izaera berezia duen bere bluesak egin du ezagun baita musika testuinguru oso anitzean malgua izateko duen gaitasunak ere. Bost aldiz izendatu dute Grammy sarietarako kaliforniar hau eta artista handi askorekin batera jo du, Joni Mitchell, Miles Davis, George Harrison, Phil Lesh, Bob Dylan, John Mayall eta Greg Allman, esaterako.\nDuendedun gaueko kapitaina izango da gitarra modernoaren adierazgarririk handienetakoa.\nSei soken zale sutsua bazara, hauxe duzu hitzordua. Zain gaituzu.\nData: 2012ko azaroak 8\nSarreren prezioa: 30 €\nDeskontua: %20 Kutxabank txartelik izanez gero (4 sarrera txartel bakoitzeko)\nTxartela K18: Sarrera doan eta %50eko deskontua lagunarentzat. Beti ere, sarrerarik balego.\nBBK Orotarako kutxazainak\nGelditzeko datoz: Grand Mothers of invention


Hezkuntza Sailak unibertsitate-tituludunen erregistro bakarra sortuko du | Consumer\nHezkuntza Sailak unibertsitate-tituludunen erregistro bakarra sortuko du\nTituluaren gehigarri europarra onartu da. Unibertsitateek ematen ahalko dute, Goi Mailako Hezkuntzaren Europako Esparruan espainiar tituludunen mugikortasuna sustatzeko.\nHezkuntza Ministerioak Unibertsitateko Tituludun Ofizialen Erregistro Nazionala sortuko du, eta bertan gradu-, master- edo doktorego-ikasketak amaitzen dituzten etorkizuneko ikasleen eta Unibertsitateko Titulu Ofizialen Erregistro Nazionalean daudenen datuak jasoko dira. Horrela, unibertsitateko tituludun ofizialen erreferentziazko artxibo bakarra sortzen da.\nNeurria Ministro Kontseiluak gaur onartutako Errege Dekretuan jasotako berrikuntza nagusietako bat da, eta gradu, master eta doktoregoko unibertsitate-ikasketa ofizialetako tituluak emateko baldintzak, formatu komuna eta administrazio-prozedura ezartzen ditu.\nGainera, Dekretuak Tituluaren Gehigarri Europarra garatzen du, Espainiako unibertsitateek Goi Mailako Hezkuntzaren Europako Esparruan (GHEE) espainiar tituludunen mugikortasuna sustatzeko eman ahal izango dutena. Bertan, ikasleek lortutako titulazio bakoitzari dagozkion xehetasun pertsonal, akademiko eta, hala badagokio, profesional guztiak jasoko dira, eta horrek balio izango du GHEEren barruan ikasketak egiteko.\nÁngel Gabilondok zuzentzen duen sailak adierazi duenez, Espainiako eta Espainiako unibertsitateen eta atzerriko unibertsitateen arteko titulu bateratuen jaulkipenaren erregulazioa ere onartu du Espainiako Gobernuak, eta “Goi-mailako Hezkuntzaren Europako Esparruak dakarren mugikortasun-printzipioaren babesa da hori”.\nAzkenik, Errege Dekretuaren testuak ezartzen du unibertsitate-titulu ofizialen ondorio osoak ikasketak erabat amaitzen diren egunetik lortzen direla, eta ez tasa ordaintzen den egunetik, orain arte bezala.\ndoktoretza erregistroa, grado, máster,-eu unibertsitateak unibertsitateko tituludunak


ELHUYAR Basque Research - Albistea: ‘Kuantu-ilaren’ fisika hobeto ulertu behar da, baldin eta etorkizuneko elektronika eraginkorragoa eta txikiagoa izatea nahi bada\nHasiera > Albisteak > ‘Kuantu-ilaren’ fisika hobeto ulertu behar da, baldin eta etorkizuneko elektronika eraginkorragoa eta txikiagoa izatea nahi bada\n‘Kuantu-ilaren’ fisika hobeto ulertu behar da, baldin eta etorkizuneko elektronika eraginkorragoa eta txikiagoa izatea nahi bada\nNoiz argitaratua: 12/01/09 | Kategoria: Ikerketa | Gaiak: #Orokorrak #Fisika, Kimika eta Matematika #Teknologia\nDimentsio bakarrean higitu behar duten partikula kuantikoen portaera auto-ilara batean dauden autoen parekoa da. Haietako bat higituko da, baldin eta soilik baldin beste guztiek mugimendu bera egitea adosten badute. , CFM\nAmerican Physical Society elkartearen Reviews of Modern Physics aldizkari ospetsuak Miguel A. Cazalilla, Materialen Fisika Zentroan (CFM, CSIC-UPV/EHU zentro mistoa) eta Donostia International Phisics Center-en (DIPC) diharduen zientzialaria, eta Europako eta AEBko beste lau ikertzaile gonbidatu ditu berriki review artikulu bat idaztera, eta duela gutxi argitaratu dute haien lana. Bakoitzaren ezagutza-eremuan lehen mailako aditutzat jotzen direnak gonbidatzen dituzte aldizkari ezagunean. Artikuluak dimentsio bakarreko partikula askoko fisika kuantikoan egin diren aurrerapausoen inguruko gaur arteko ikuspegia eskaintzen du: ‘Dimentsio bakarreko bosoiak: materia kondentsatutik atomo ultrahotzetara’.\nElektronikaren industriak mikrotxipen osagaien neurriak miniaturizazioaren mugetara eraman dituen honetan, ezinbesteko bihurtzen ari da ondo ulertzea zer propietate dituen kanal estuetan egotera mugatuta egon behar duen materiak. Izan ere, etorkizunean efektu kuantikoek eragin handia izango dute, bai gailu elektronikoen propietateetan, bai gailuak konektatuko dituzten kableetan. Espekulazioan oinarritutako teoriatik ebidentzia esperimentaletara igaro da dimentsio bakarreko partikula askoko fisika kuantikoaren esparrua, gaur egun materia nanoeskalan manipulatzeko dugun gaitasunari esker.\nMateria lerro bakar baten zehar mugitzera behartzen denean, hainbat fenomeno kolektibo berri azaleratzen dira. Partikula kuantikoak auto-ilara batean harrapatuta egotea bezalako efektua litzateke, edota film bat ikusteko ilaran egotea bezalakoa. Izan ere, aurreko bi kasuetan, aurrera zein atzera egiteko, talde osoaren adostasuna behar da. Beraz, partikula kuantikoek, bosoiek adibidez, ere egon behar dute ilaran!\nCazalilla doktoreak gaiarekiko egin duen hurbilpena eremuen teoria kuantikoan oinarritzen da nagusiki; mundua ulertzeko tresna eraginkorra da energia-mailarik altuenetan (LHCaren eta haren pareko azeleragailuetan aurkitutako energia-mailetan), eta, horrez gainera, eremuen teoria kuantikoa tresna eraginkorra ere bada dimentsio mugatuetan mugitzera behartuta dagoen eta hainbat fase izan ditzakeen materiaren propietateak ulertzeko.\nAmerican Physical Society elkartearen Reviews of Modern Physics aldizkaria laugarrena da 2010 Journal Citation Report-Science Edition delakoan, eta haren eragin-faktorea 1,5 aldiz handiagoa da Nature aldizkari ospetsuarena baino. Bakoitzaren esparruan goi-mailako adituak direnak baino ez dituzte gonbidatzen aldizkari horretan ezer argitaratzera, eta, horrenbestez, reviewa argitaratu izanak Cazalilla doktorearen bikaintasuna aitortzen du.\nGaian sakontzeko, ikus informazio osagarria.\nDimentsio bakarrean higitu behar duten partikula kuantikoen portaera auto-ilara batean dauden autoen parekoa da. Haietako bat higituko da, baldin eta soilik baldin beste guztiek mugimendu bera egitea adosten badute., CFM\nLaburpena, Cazalilla, CFM


Osasun Mentalaren III. Plana 2019- 2023 | Nafarroako Gobernu Irekia\nOsasun Mentalaren III. Plana 2019- 2023\nPartaidetza: prozesuaren garapena\nEginkizun, ikuskera eta baloreak\nNafarroako Osasun Mentalaren 2012-2016 Plan Estrategikoa abenduaren 13ko 21/2010 Lege Foralaren ondorioz sortuko da, zeinak adierazten duen honen inguruko lanketa ezartzen dela lehentasun eta ardura nagusi bezala Osasun Mentalaren Kudeaketan.\nOsasun Mentalaren Plana lantzeko eta eguneratua mantentzeko arduraren aurrean eta abiapuntutzat Osasun Mentalaren Plan Estrategikoaren (2012-2016) betetzea ebaluazioa izanik, 2014-2020 Nafarroako Osasun Plana, halaber Osasunbidea Estrategia: Osasunarengatik Oinez, aurre egiten diogu Osasun Mentalaren Plan berria egiteko erronkari.\n2019-2023 epealdian kokatuko da Osasun Mentalaren III. Plana. Jatorria du aurreko planaren ebaluazioan egindako egoeraren analisian, eta lortu ez diren helburuei heltzeko konpromisoa du, baita egungo osasun mentalaren alorrean asistentziak aurre egin beharra dion erronkei erantzuna ematea ere.\nPlan berriaren lanketan, profesionalen, erabiltzaileen eta familien parte-hartzea ezinbestekoa da. Zenbait mementotan hainbat mekanismoren bidez artikulatuko da parte-hartzea. Ekainaren 20an hasiko da Informazio Saio batekin prozesua, eta herritarren parte-hartzearekin emango zaio amaiera Aurkezpen Publiko Fasean.\nProzesuaren bitartean dokumentu bat baino gehiago sortuko da, eta haien baitan jasotako ekarpenak txertatuz joanen dira, behin aztertuak eta ebaluatuak daudelarik.\nNafarroako Parlamentuan onartzeko behin betiko dokumentua aurreikusten da abenduan prest egotea.\nPlana idazten ari den taldeak sartu ditu jada Osasun Mentaleko Planaren zirriborroan ekarpenak, taldeek eta Osasun Foro-ak egindakoak.\n2019-2023ko Osasun Mentalaren III. Plana 2019ko otsailaren 13an Parlamentuko Osasun Batzordean aurkeztu zen.\nOsasun Mentaleko kudeatzailea\nLaburpena. Osasun Mentalaren Plan Estrategikoaren (2012-2016) ebaluazioa\nOsasun Mentalaren III. Plana 2019- 2023. 1. Dokumentua\n2018ko ekainaren 20tik uztailaren 22ra, eskuragarri egon dira erabiltzaileentzako eta familientzako galdeketa bat eta profesionalentzako beste galdeketa bat


Euskal SEO: Quaero vs Google: 0 - 1\nQuaero vs Google: 0 - 1\nQuaero bilatzailea dagoeneko interneten egon beharko litzateke. Ez da horrela eta ez da izango, Quaero Exalead izango delako.\nGainera, aurkeztuko zituen hobekuntzak Apirilerako egongo zirela esaten zen, eta badirudi alemaniako azken hauteskundeek izandako eraginak, atzeratu egingo dutela.\nOraingoz, Exalead ez dago euskaraz erabiltzeko modurik, hobekuntzak sartzen direnean ere ez dakit posible izango den. Aldiz txineraz eta japonieraz erabil daiteke bilatzailea, badirudi hizkuntza ez horren zabalduak kalteturik irtengo direla bilatzaile asmo honetatik, baina oraindik irteteko dagoenez badut itxaropenik, Europearren erreferentzi biltzailea izan nahi badu, hizkuntzek daukaten garrantzia kontuan hartzea derrigorrezkoa bait da.\nEtiketak: exalead, google, quaero


Izena ematea Auzolandegietan - 2018 - Auzolandegiak\nAuzolandegietan izena ematea, epeak eta plazak\nPlazak autonomia erkidegoetan\nModalidadeak, ezaugarriak, kuota eta arauak\nEzaugarriak, kuota eta arauak\nOsasuna eta bidaiak\nBaldintzak eta agiriak\nFAQ - Galderak\nUko egitea eta itzultzeak\nDeialdia entitateentzat 2018\nKartel lehiaketa 2018\nArgazkiak eta esperientziak 2017\nKamiseten logoen lehiaketa\nIzena ematea Auzolandegietan - 2018\nInformazioa web orri honetan eta Gazteaukerako sare sozialetan (Instagram, Facebook eta Twitter (#workcampseuskadi)) ikus dezakezu.\nAurreinskripzioa (apirilaren 19tik 25era) Internet bidez.\nIzena emateko eta plaza eskuratzeko urratsak hauek izango dira - 2018:\n1go urratsa.- Aurreinskripzioa (apirilaren 19tik 25era) Internet bidez formularioa betez.\nFORMULARIOan bete beharreko datuak: eskatzailearen NANa, izen-abizenak, helbidea, telefonoa eta posta elektronikoa. Ez da galdetuko nora joan nahi duen eskatzaileak.\nApiriaren 19an goizeko 9:00etan ireki eta apirilaren 25ean, 24:00etan itxiko da formularioa.\nPertsona bakoitzak izenemate bat baino ezin izango du egin. Formularioa bete ondoren, zozketan parte hartzeko zenbaki bat jasoko du erabiltzaileak; zozketan parte hartzeko beharrezkoa da zenbaki hau.\nAniztasun funtzionala duten pertsonek izena emateko beste epe eta prozedura bat izango dute.\nInternetera sarbidea behar izanez gero, KZgunea zentroak erabil ditzakezu.\nFormularioa irekita, apirilaren 19tik 25era arte.\nFormularioan jasotako datuetan akatsen bat dagoela antzeman ezkero, gazteria-auzolandegiak@euskadi.eus helbidera bidali mezua.\nApirilaren 26an aurreinskripzioa egin dutenen behin-behineko zerrenda (PDF, 723KB) argitaratu da eta bi eguneko epea ematen da akatsak zuzentzeko.\nAkatsak zuzentzeko gazteria-auzolandegiak@euskadi.eus helbidera bidali mezua.\nMaiatzaren 2an aurreinskripzioa egin duten pertsonen behin-betiko zerrenda (PDF, 731 KB) argitaratu da.\n2. urratsa.- Zozketa notarioaren aurrean maiatzaren 2an.\nArgazkia: Maider Perales Arizaga\nAuzolandegiak kanpainako plazen esleipenean aukera-berdintasuna bermatze aldera, zozketa-prozesua ezarri da. Zozketa notario aurrean gauzatuko da eta honek dagokion akta emango du.\nIzena emateko orri bakoitzean zenbaki bat ageri da. Orri horretan agertzen diren pertsona bakoitzak zozketan parte hartuko du plaza hautatzeko izango duen hurrenkera izateko.\nZozketaren nondik norakoak:\nGazteaukera webgunean egongo den formularioan izena aurrez eman duten guztien artean, zenbaki bat aterako da. Zenbaki hori zerrendako lehenengoa izango da; jarraian datozenak ere hautatuak izango dira, harik eta auzolandegietako plaza-kopuruaren bikoitzera heldu arte.\nADIBIDEZ: auzolandegietako 300 plaza badaude, 600 laguni emango zaie plaza hautatzeko hitzordua. Izena aurrez emateko 1.500 eskaera badaude eta ateratako zenbakia 500 bada, emaitza honako hau izango litzateke:\nZozketaren emaitza: notarioaren aurrean 456 zenbakia (PDF, 25 KB) atera da. Auzolandegia aukeratzeko txanda duten gazteen zerrenda (PDF, 428 KB) argitaratu da maiatzaren 3an.\n3.urratsa.- Zozketaren ondorioz txanda jaso dutenek mezua jasoko dute SMS eta e-mail bidez.\nZozketaren ondoren, txanda jaso dutenek sms bat eta mezu elektroniko bat jasoko dute. Bertan, egokitu zaien hurrenkeraren zenbakia jakinaraziko zaie, bai eta, eskuragarri dauden plazetako bat hautatzeko, zein telefonora deitu behar duten ere, zein egunetan eta zein ordutan.\nArreta telefonora deitzeko txandak maiatzaren 7an hasiko dira. Txandak astelehenetik ostiralera, 9:00etatik 19:00ra, emango dira.\nDagokion egunean eta orduan deitzen ez duenak bere txanda galduko du.\n4 urratsa.- Auzolandegia aukeratzea\nTxanda jaso dutenek, zozketaren arabera tokatu zaien egunean eta orduan, telefono deia egin beharko dute arreta telefonora, libre gelditzen diren plazen artean auzolandegi bat aukeratzeko.\nArreta telefonoan euskaraz zein gazteleraz erantzungo zaie gazteei (doakoa).\nNora deitu behar duten gazteek: Call centerreko telefonoa 900102240\nLibre geldiren plazak hemen kontsultatu ahal izango dira. Plazak desagertzen joango dira hartuak izan ahala.\n5.urratsa.- Plaza aukeratu dutenek ordainketa egin beharko dute eta Gazteria Zuzendaritzara dokumentazioa bidali.\nOrdainketa egiteko eta dokumentazioa eskuratzeko zure eskaeraren egoera ikus ezazu.\nGogoratu egun 1 duzula ordainketa egiteko eta dokumentazioa bidaltzeko (ikusi zein den Jaurlaritzara bidali beharreko dokumentazioa).\n6. urratsa.- Bete gabeko plazak hartzeko berraukera (errepeska)\nEuskadiko eta gainontzeko autonomia erkidegoetako auzolandegietan hutsik gelditu diren plazak hartzeko epea hasiko da. Aurreinskripzioa egin arren plazarik lortu ez duten pertsona guztiek parte hartzeko aukera izango dute. Horretarako 945.01.95.36 edo 945.01.95.01 telefonoetara deitu behar izango dute. Euskadiko plazak eska ditzakete programan parte hartzeko baldintzak betetzen dituzten gazteek, aurreinskripzioa eginda izan ez arren.\nIragarritako plazak gutxi gorabeherakoak izango dira, hau da, autonomia erkidego guztientzat aukeragarri egongo dira, eta ez da posible izango zerrenda eguneratzea plazak bete ahala. Plaza hutsik dagoen egiaztatuko da deia egiteko momentuan. Hortaz, aukera bat baino gehiago edukitzea gomendagarria izango da deia egiterakoan.\nErrepeska Euskadiko eta gainontzeko autonomia erkidego auzolandegietan: ekainaren 4tik aurrera (ekainaren 4an 10:00-13:00 ordutegian / gainontzeko egunetan 9:00-13:00 ordutegian): Errepeska plazak kontsultatu.\nMaiz egiten diren galderak (FAQ delakoak) auzolandegiei buruz


Alfredo Espinosa, Agirre Lehendakariaren sailburu fusilatua - Uribe kosta - Hiruka.eus\nARGIA.EUS / Aitor Azurki 2016-06-29 15:37\nARGIA.EUS. Irudian, Espinosa zaurituak bisitatzen 1937an, Agirre lehendakaria ondoan duela. Beheko dokumentuan, bere kontrako sumarioan heriotza-zigorra agintzen duen epaia.\n1937ko ekainaren 26an fusilatu zuten faxistek Gasteizen. Hilabete honetan inauguratuko dute bere izena daraman Urdulizko ospitalea. Alfredo Espinosa errepublikarra Bilbon zinegotzi, Burgos eta Logroñoko gobernadore zibil eta lehen Eusko Jaurlaritzako osasun sailburua izan zen. “Txiroen medikua” izenez ere ezaguna, ahalegin handia egin zuen gerra betean herritar guztientzako mediku-artapena ziurtatzeko.\n(Urdulizko ospitalea izendatu dute Alfredo Espinosa ospitalea).\n[Artikulu hau Aitor Azurkik @AitorAzurki idatzia da, 2016ko ekainaren 26an, ARGIA.EUS-en eta CC-by-sa lizentziari esker argitaratu dugu HIRUKAn]\n“Espinosari deitu diot. Oso berandu da: bostak eta laurden. Hitz egin dugu, konfesatu da. Negar handiz barkamena eskatu dio Jaungoikoari malko artean. Bere Pakita etengabe gogoratzen du. Zeruan berriz ikusiko dute elkar”. Alfonso Moreno jesuitaren hitzak dira, Alfredo Espinosa fusilatu aurreko une latz horietan berarekin egondako erlijiosoa. Ondoren, kamioira igo eta Gasteizko Santa Isabel hilerriko paretetan fusilatuta, hobi komun batean lurperatu zuten 1937ko ekainaren 26an. Agirreren gobernuko exekutatu bakarra dugu.\nBere ondoan, metro gutxira Jose Agirre artilleria-komandantea ere fusilatu zuten. Hil baino lehen, eskutitzak idatzi eta idatzi aritu ziren biak. “Espinosak asko sufritu zuen. Hesituta sentitzen zen, gaizki zainduta. Gau osoan idazten. Asaltoko guardiak, inoiz bezala oso adeitsu eta gizatiar, ia denbora guztian eurekin bakarrik utzi ninduten. Denbora behar zuten. Idazteko denbora. Exekuzioa atzeratzea beharrezkoa da. Telefonoz deitu dute, kontsultak eta erreguak daude… Papera amaitu da. Protesta egin dute. Erresidentziara joan naiz paper eske. Asko eskertu didate”, dio Morenok azken orduetako tentsioa agerian utziaz.\nGutunak, besteak beste, amari eta Agirre lehendakariari zuzendurikoak dira: “Nire lagun eta kide maitea –dio Espinosak horietako batean–. Zuri zuzentzen natzaizu Gobernu osoaren izenean, Gasteizko presondegian exekutatu baino apur bat lehenago. Zarauzko plazan preso hartu gintuzten hegazkina matxuratu zelako edo gidariaren traizioarengatik; epaitu eta heriotza-zigorrera kondenatu naute, eta gaur bi orduren buruan sententzia beteko dute”.\nErlijiosoak idatzi batean deskribatu zituen hilerrirako azken uneak: “Bidea gero eta motzagoa den itoaldia izugarria da. Jaitsi gara. Hormaren aurrean gaude. Eskapularioa jarri diot. Agur esan diot. Muxu eman diote, nire gurutzea musukatuz jarraitu naute biek. Kargatu! Apuntatu! Su!”.\nBaina, nola amaitu zuen Agirreren gizonak frankisten eskuetan? Espinosa ekainean Baionara joana zen osasun-materiala erosi asmoz, Gorlizeko haurren koloniari lagunduta, hain zuzen. Lanok amaiturik, ekainaren 21ean Bordeleko aireportutik Santanderrera, borrokan ziren gainerako gobernukideengana itzultzeko hegaldia egin zuen, baina bat-batean aparatua Zarautzen lurreratu zen, José María Yanguas pilotuak traizionaturik.\nLan itzela haur errefuxiatuekin\nEspinosak lan eskerga egin zuen bizitza osoan umeen eta behartsuenen egoera hobetze aldera: “Gerran herritarren mediku-artapenaz arduratu zen batik bat, bereziki ebakuatutako eta errefuxiatutako haurrez”, dio Jon Penche historialariak, Alfredo Espinosa. 1903-1937. Un republicano al servicio de Euskadi liburuaren egileak. Ospitale sare zabal baten sortzailea ere badugu. Iñaki Egaña Aranzadi elkarteko historialaria ere bat dator: “Ahalegin izugarria egin zuen ebakuazioetan. Lan itsusi eta ezkutukoena zen eta zirrikitu guztiak aprobetxatu zituen ospitaleak egiteko. Espainiako Gurutze Gorria desegin eta Euskadiko Gurutze Gorria ere sortu zuen”.\nMedikuntza Fakultatearen sorkuntzan ere parte hartu zuen, “garai horretan ireki zen bakarra”, nabarmendu du Penchek. Errepublikar familia ospetsu bateko semea izaki, konpromiso sozial eta politikoa gaztetatik izan zuen: “Unibertsitate garaietan ekin zion militantzia politikoari eta 1931n Partido Republicano Radical Socialista alderdiko zinegotzia izan zen Bilbon. Ondoren, Burgoseko eta Logroñoko gobernadore zibil izendatu zuten”. Medikua lanbidez, kontsultetako bat Bilboko San Frantzisko kalean zuen. “Txiroen medikua izenarekin ezaguna zen, auzoko behartsuak artatzen baitzituen doan”, dio.\nFaxisten 1936ko estatu kolpea jazo eta segituan, Errepublikako Komisaldegi Orokorreko osasun arduradun izendatu zuten Bizkaian. “Estatu kolpearen indarra ikusirik, komisaldegia Defentsa Batzorde bilakatu eta komunikazio arduradun nagusi egingo dute Espinosa”, azaldu du bere biografoak.\nEspinosak argi ditu gauzak, eta halaxe adierazten dizkio lehendakariari: “Tribunalek inor heriotza-zigorrera kondenatuz gero, nire bozka, beste mundutik, beti indultuarena izango da”. Egoera gogorra izanagatik, beste presoez ere oroitu zen: “Atzo Lauaxeta fusilatu zutela uste dut, beste martir bat, asko daude heriotzara kondenaturik. Denon trukaketa ahalik eta lasterren egin ezazue, egoera horretan bizitza ikaragarria baita”.\nPencheren esanetan “kudeatzaile oso ona izan eta beti giza eskubideenganako errespetua gorde bazuen ere, Espinosaren memoria ahazturik egon da”. Bilbon bada Alfredo Espinosaren izena daraman kalea, baina Pencheri ulergaitza zaio zergatik erantsi dioten izenari “doktore” kargua eta ez, aldiz, sailburuarena. “Bere alderdia desagertu egin zen eta historiak xurgatu egin du Espinosaren irudi erraldoia”, gaineratu du Egañak. Bilboko 1937ko urtarrileko kartzela asaltoetan, adibidez, presoak laguntzen lehen sailburua izan zen.\nParadoxikoki, faxistek ez zioten bizitza barkatu, eta Espinosa trukatzeko Eusko Jaurlaritzaren saiakeren aurrean, Franco bera izan zen espresuki ezetz esan zuena: “Herriak justizia eta odola eskatu ditu”. Izan ere, bi historialarien aburuz, mediku eta sailburuaren exekuzioarekin eskarmentua eman nahi izan zitzaion Eusko Jaurlaritzari.\n“Adiskide –idatziko dio Agirreri–, esan gure herriari Gobernuko sailburu bat adoretsu hilko dela, eta, atsegin handiz honen askatasunaren alde bizitza eskaini duela”. Amari, berriz, honela zuzendu zitzaion: “Zure seme Alfredo ausarki hilko da, Pepe hil zen bezala: sekula desohore eta doilorkeriarik egin ez dudanaren harrotasuna izan ezazu; nire Aberriarengatik, Espainiarengatik eta Errepublikarengatik hilko naiz”.


FICOBA - Blog: Zaharkin Azoka eta Robotika Liga\nAsteburu honetan, Zaharkin Azoka eta Robotikaren Liga Ficoban\nZazpigarren urtez jarraian, antikuario eta enkantegileak, Estatu osotik eta Frantzia eta Ingalaterratik etorrita, berriz datoz Ficobara Irun Hiria Zaharkin Azokan parte hartzera. 17ko ostiraletik 19ko igandera arte, 30.000 objektu baino gehiago jarriko dituzten zaleen eskura, besteak beste, nabarmentzekoak: bitxi isabeldarrak, ekialdeko artea, eta arte erlijiosoa, antzinako altzariak, panpinak, zetazko xalak, eskulturak, pintura, irratiak, binilozko diskoak, eta bilduma-objektuak…”Retro” eta “Vintage” ahaztu gabe.\nAzoka are interesgarriagoa egiteko, larunbatean, barruti berean eta sarrera berarekin, “CURIOSITY ANTIC enkante handia” egingo da; bertan, enkantean jarriko dira 40 – 50 objektu euro bateko preziotik abiatuta.\nIgandean 200 euro zozketatuko dira bertaratutako jendearen artean, erakusketa osatzen duten standetako edozeinetan erosi ahal izateko.\nOrdutegia: ostiralean: 17:00etatik 21:00etara, eta larunbatean eta igandean: 11:00etatik 21:00etara, eguerdian itxi gabe.\nPrezioa: 3€. 12 urtetik beherakoek dohainik, norbaitekin joanda.\nFicoban lehiatuko dira robotak\nLehenengo edizioan jende aldetik harrera ona izan zuenez gero, berriz dator Ficobara Euskobot. Hitzordua 18ko larunbatean da entzunaretoan, eta Lehiaketako Robotikako Liga Nazionaleko denboraldiko bederatzigarren jardunaldietako bat egingo da. Eszenatokian, robot onenak lehiatuko dira hainbat kategoriatan.\nEkitaldiaren antolatzaileek azaldu dutenez, “ligak hobetu egin du iaz estreinatu ziren hiru kategorietako bitan. Lasterketen kategorian, 4 lehiakide profesionaletatik 3k turbinak sartu dituzte beren robotetan, Pumatrón robota podiumeko tronutik botatzen saiatzeko. Lasterketetako auto autonomoei turbinak sartuta, askoz ere abiadura handiagoak lortzen dira, aurreko edizioetan lortzen zenarekin alderatuta. Humanoideetan, lanean hilabeteak eman ondoren, talde bakoitza bere borroka-ohiturak hobetuz joan da, eta Ficoban azkarragoa eta arinagoa izango da”.\nLigak bederatzigarren denboraldia 2016ko irailetik 2017ko ekainera egingo du, eta dagoeneko pasa da Madriletik, A Coruñatik eta Badajozetik. Irunen ondoren, Malagan, Gironan jarraitu eta Madrilen bukatuko du ekainaren erdi aldera.\nKategoria profesionalez gainera, Ficoban, 14 urtetik aurrerako ikasleentzako lehiaketak egingo dira; horiek izango dira etorkizunean talde profesionalak osatuko dituztenak. Gazte horiek lehen eskutik egiaztatu ahal izango dute nola robotikako lehiaketek hainbat diziplina sartzen dituztela, hala nola, modelatua eta 3D inprimaketa, funtzionamendu autonomoa eta goi-errendimenduko proiektuak garatzeko robotika bera.\nSarrera doan izango da, tokia bete arte.\nBeverly Clay 17 de septiembre de 2021, 9:36


Ignazio Barañano: "Eraldaketa pedagogikoa geletara ekartzeko helburuan sakonduko dugu" — TUlankide MONDRAGON\nBerarekin hitz egin dugu, ikasturte berri honen erronkak ezagutzeko. Baieztatu digu Konfiantzaren Pedagogian sakontzen jarraituko dutela eta eraldaketa pedagogikoa ikasgeletara ekartzeko hasitako prozesuan murgilduko direla.\nIlusioz eta lasaitasunez\nHalaber, Covid-19ak eragindako egoera bereziari aurre egiteko protokolo guztiak martxan dituzte eta iazkoarekin alderatuta, “aurtengo ikasturtea lasai hasten dugu. Iaz kasu batzuk izan genituen baina modu egokian kudeatu genituen”.\n48 urte, laudiotarra, Ignaziok bere ibilbide profesionala kudeaketa aurreratuaren munduan eman du. Erakunde desberdinetan ibilitakoa, tartean Euskalit, aholkulari gisa espezializatu da azken urteotan, batik bat hezkuntza sektorean. Estrategia, pertsonen kudeaketa, kalitate prozesuak, berrikuntza… horietan da aditu Ignazio.\n"Arizmendiko profesionalen lan-taldea azpimarratuko nuke bereziki, horixe baita gure proiektua arrakastatsu izateko gakoa”.\nAurrerantzean Iñaki Etxezarreta ordezkatuko du. Aitortu digu “ez da erraza izango, ikastolen munduan erreferente bihurtu baita, beraz, erronka handia dut aurrean. Hala ere, aukera izan dut berarekin hilabete batzuk egiteko eta ikastola barrutik ezagutzeko".\nElkarrizketa luzea hurrengo TU Lankide aldizkarian argitaratuko da.


NAIDERren Ortuellaren Tokiko 2030 Agenda sortzen arituko gara\nInicio · TODAS LAS PUBLICACIONES · - NOTICIAS NAIDER + EDITORIAL · NAIDERren Ortuellaren Tokiko 2030 Agenda sortzen arituko gara\nHurrengo hilabeteetan NAIDER eta Ortuellako Udalaren arteko lankidetza herriaren tokiko 2030 agenda eraikitzera bideratuta egongo da. Erronka hau ilusio handiaz hartzen dugu.\nTokiko 2030 Agenda Ortuella eraldatu nahi duen agenda bat izango da, udal–gobernua bidai-orri moduan hartu nahi duena. Agenda udaleko alderdi guztiak osatzen duten komizioan baieztatuko da, bai estrategia fasean zein akzio planaren fasean ere. Aldi berean, udal teknikarien proposamenak eta ikus puntu teknikoak barneratuko ditugu. Garapen ekonomikoan eta tokiko jasangarritasun arloetan, NAIDER-ek bere ikuspuntu teknikoarekin osatuko du Agenda.\nHorretaz gain, herritarren eta herriko eragileen iritziei garrantzia emango zaie. Horretarako Agenda definitzeko eta garatzeko prozesu partehartzaileak antolatuko dira; hasiera batean prozesua ezagutu ahal izateko eta aurrerago haien proposamenak eta ideak plazaratzeko.\nProzesu guztian zehar Udalsarea 2030rekin harremanetan egongo gara, sortzen ari garen Agenda hau Ortuellako udalarentzat eta Udasarea 2030ren barnean dauden beste udalentzat baliagarria izan dadin.\n2030ko Ortuella jasangarriagoa eraikitzeari ekingo diogu!


Autosufizientzia energetikoa - Ekonomiaren KZ\nGerrako ekonomia, larrialdi ekonomikoa, estanflazioa… Gure eguneroko hiztegia ahaztuta geneukan, iragan urrun baten kontzeptu gisa, inoiz desiratu gabeko egoera historikoen erreferente gisa, baina gerora itzuli diren terminoak dira, denbora batez, seguruenik, nahi genukeena baino luzeago geratzeko.\nUkrainaren inbasio errusiarrak eta horrek munduko ekonomian, batez ere Europakoan, dituen ondorio larriek EBk eta Europako gobernuek sistema elektrikoan esku hartzea eragingo dute, gasaren prezioa argiarenetik bereizteko eta, horrela, KPIaren igoera hain garrantzitsuak arintzeko, joan den otsailean Euskadin erregistratutako % 7,4ko igoera, duela zenbait hamarkadatik inoiz ikusi ez dena. Igoera horren jatorria elektrizitate-fakturaren igoera handia da, eta horri gasolinaren eta elikagaien prezioen igoera igo behar zaio.\nBaina KPIaren gorakada hori ez da gertatu Ukrainaren inbasioarekin eta zenbait herrialdek Errusiako gas eta petrolioarekiko duten mendekotasunarekin; aitzitik, gure kasuan, joan den urritik, gasaren prezioak igotzen hasi zirenetik, erregistratzen ari zen, eta, horrekin batera, CO2 isurtzeko eskubideek eragindako energia elektrikoaren kostuen gorakada, herritarrentzat zein enpresa guztientzat ondorio larriak eragiten zituena.\nGerra-ekonomiako edo larrialdi ekonomikoko egoera batean bagaude, horrek esan nahi du ezin dela elektrizitatea sortzeko egungo status quo-a denbora gehiagoz mantendu, eta Europako gobernuek elektrizitatearen prezioak arautu behar dituzte, eta kontsumitzaileen artean energia-sektorearen etekinetatik, windfall profits izenekoetatik eta emisio-eskubideen merkataritzatik datozen diru-sarrerak birbanatu ahal izateko modua bilatu behar dute.\nElektrizitatea kontsumitzen duten enpresa handiak badaude, hala nola siderurgikoak, kimikoak, paper-fabrikak eta abar, elektrizitatearen prezioen igoera desegokiaren ondorioz galerak ez kateatzeko lantegiak ixten ari direnak, eta horri, ibaian behera, ekoizpen-sektore guztiak gehitu behar zaizkio, neurri handiagoan edo txikiagoan, baina egokiena da gobernuek merkatuan esku hartzea prezio-mugekin, nahiz eta muturreko erabaki bat izan eta merkatu elektrikoa liberalizatu ez.\nEta elektrizitatearen prezioaren neurrigabeko gorakadak, enpresei ez ezik, herritarrei ere eragiten die, beren argi-fakturak sei aldiz biderkatzen ari direla ikusten ari baitira gasak mix energetikoan duen eraginarekin; izan ere, pobrezia energetikoko egoeran dauden eta gaur egun hamarretik batera iristen den euskal etxeen tasa nabarmen igoko da.\nPrezio energetikoen neurrigabeko garestitzeari lehengaien eta logistikaren kostuen igoera gehitu behar zaio, Euskadin batez ere automobilgintza, makineria, eraikuntza, galdaketa, oil & gas, logistika eta elikadura sektoreei eragiten baitie. Egoera oso kezkagarria da, Adegi patronalak bere enpresa elkartuen artean egindako premiazko inkesta baten bidez adierazi duen bezala. Inkesta horretan, hamar konpainiatik seik diote Ukrainako gatazka belikoaren ondorioak jasaten ari direla, energiaren, horniduren eta lehengaien kostuek gora egin dutelako. Egoera hori areagotu egin daiteke beste esparru batzuetan, gerra luzatzen bada.\nEnergiaren eta lehengaien prezioen gorakadak eragina du enpresen fakturazioan; izan ere, marjinak nabarmen murrizten ari dira, igoera horiek bezeroari jasanaraztea zaila delako, eta, ondorioz, konponbide zaileko espirala sortzen ari da. Panorama hori ez da berria, iazkoa baizik, pandemiaren ondoren ekonomia suspertu egin baita.\nEtxeari dagokionez, prezioen gorakadak, iaztik jasaten ari garen inflazioaren ondorioz, eta Errusiak Ukraina inbaditu duenean, % 16ko igoera ekar dezake familia baten aurrekontuan elikadura-, jantzi- eta oinetako- gastuetan, baita etxebizitzarekin zerikusia dutenetan ere, hala nola ura, gasa eta elektrizitatea, osasun eta garraio gehiago, egoerak bere horretan jarraitzen badu.\nEgoera horrekin, Eusko Jaurlaritzak subiranotasun ekonomikora biratu behar du bere politika, buruaskitasun energetikoa baita bere alderdi garrantzitsuenetako bat, munduko mapan paradigma aldatu den une honetan, potentzia handien arteko egonkortasun eta lankidetza erlatiboko hamarkadei amaiera eman dienean. Ez da gehiago, ezta gutxiago ere, Gasteizko Gobernua joan den mendeko 90eko hamarkadan planteatzen ari zen herrialde-eredura itzultzea, gaur egun estrategikotzat jotzen diren instalazioak abian jartzea eragin baitzuten, hala nola Bilboko portuan dagoen Bahia de Bizkaia ziklo konbinatuko zentrala, eta Frantziarekiko konexio-gasbidearen ahalmena handitzea, gaur egun Europako zenbait herrialdek ez baitute Errusiarekiko mendekotasunik izan.\nNahiz eta ondorio izugarriak izan, besteak beste, humanitarioak, Ukrainako gerra izaten ari dena, Euskadik – Sisteman indarra eta pisua duten entitateekin finantza-gihar garrantzitsu bat izateko aukera alde batera utzi eta kanpoko bankuei erosten utzi ez izanaren akatsaren ondoren – Egungo krisiak energiaren munduan lehen mailako aktore bihurtzeko eskaintzen dituen aukerak aprobetxatu behar ditu.\nEuskadik energia alternatiboko proiektuen inbertsioa eta abiaraztea bizkortu behar du, bai eolikoa, bai fotovoltaikoa, baita hidrogenoak eskaintzen duen etorkizunean ere, kanpoko energia-iturriekiko mendekotasuna murrizteko. Horretarako, munduko egoera ezin da aurreikusi eta etengabeko paradigma-aldaketen mende egon daiteke. Duela 17 egun, inork ez zuen uste mundua aldatu egingo zenik, egin duen bezala, eta herritar babesgabeek beren herrialdetik ihes egin beharko zutenik, Europaren bihotzean tanke inbaditzaileak sartu zirelako.\nRepsol bezalako enpresak ditugu, Petronor, Iberdrola, Gamesa, Ingeteam, Tubacex, ingeniaritza garrantzitsuak eta abarren bitartez, energia berriztagarrien, azpiegituren, ezagutzaren eta giza kapitalaren sektorean munduko liderrak direnak, Euskadiko energia-autosufizientzia handitzeaz gain, herrialde hau munduko erreferente bihur dezaketenak, arlo horretan dagoen ezagutza handiagatik.\nIldo horretan, Euskadik gogoeta serio bat egin behar du gai horretan dituen gaitasunei buruz eta sentsibilitate ideologiko guztiak arriskuan jarriko dituen interkonexioei buruz. Kontraesan batera iritsi gara: jasangarritasunaren eta ingurumenaren aldeko apustua egiten dugu, eta, hala ere, ez dugu nahi gure mendiek haize-errotak izatea, ez eta gure zelaiak plaka fotovoltaikoekin zikintzea ere, ezta ditugun gas-baliabide urriak ustiatzea ere, erauzteko prozedura ekologikoa ez delako. Energetikoki menpekotasun osoa duen herrialdea gara, eta oso garesti ordaintzen ari gara gure ekonomia kaltetzen duen energia, gaur egun kontrolik gabeko inflazio batera bultzatzen gaituen espiral batean lehiakortasun gutxi eraginez.\nGure apustu energetikoan lehenbailehen erantzuteko eta konpromisoa hartzeko ordua da, herri honek lehiakorra izaten jarraitzea nahi badugu.\nKontraesan batera iritsi gara: jasangarritasunaren eta ingurumenaren alde egiten dugu, baina ez dugu nahi gure mendiek haize-errotak izatea\n← Errentatzaile askok ez dute alokairuaren prezioa igotzen KPIa gorabehera\nGipuzkoako merkataritzarik onena Eibarren dago →\nCarlos Etxeberri: “Eraldaketa, etorkizuneko erronka”


Zaldunita goizak zuzeneko saioan emandakoa - Tolosa - Tolosaldeko ataria\nZaldunita goizak zuzeneko saioan emandakoa\nTolosaldeko Ataria 2019-03-03 16:00\nSan Frantziskotik saio berezia eskaini dugu. Zuzenean aritu gara Ataria Irratian, eta era guztietako pertsonaiak gerturatu ditugu gure mikrofonoetara.\nBakarka nahiz taldeka, baina guztiak umoretik tiraka. Eap musikariak, toreroak, 'Un, dos, tres' telebistako saio mitikoko pertsonaiak, Udazkena taldeko dantzariak, pentsiodunak, Urrezko jaiotza, Uzturreko Alde Ilunerako Espazio Misioa, eta abar luze bat.\nIrudimenak eta ideia originalen emariak gainezka egin du, gaur, Tolosako kaleetan. Era guztietako mozorroak edota antzezlanak ikusteko aukera izan da. Guk ere horietako asko guregana ekarri ditugu. Guztiek zuten mozorroa janzteagatiko arrazoi edo aldarrikapen bat. Entzun guztiak hemen:


"Benito lagunen arrastoan" estreinaldia | Arizmendi ikastola\n“Benito lagunen arrastoan” estreinaldia\nArgiak, kamera… eta akzioa! Ostegunean, alfonbra gorria jarri zuten Aretxabaletako Arkupe Kultur Etxean. Gonbidatutako izarrak Basabeazpiko 5 urteko gelakoak, irakasleak, familiak eta nola ez, Benito Otsoa eta bere lagun Azeria izan ziren. “Benito lagunen arrastoan” film laburraren estreinaldi ikusgarria ikusi ahal izan zuten Arkupeko zinema aretoan. Estreinaldia 17: 15ean hasi eta lau saio ezberdinetan burutu zen. Aurkezpena Eneritz Urrutiak gidatu zuen Arantzazu Lagunilla eta Gorka Etxabe Arteman komunikazio taldeko kideen laguntzarekin.\nEmozioz beteriko proiektua izan da eta hiru helburu izan ditu:\nHaurren bizipenak eta emozioak aktibatzea. Esperientzia berrien bidez, egoera desberdinak deskubritu eta urte askoan gordeko dituzten oroitzapenak sortu: proiektuaren prestaketa, entseguak, grabazio-egunak, urduritasuna aurkezpen egunaren aurretik…\nGure ondarea berreskuratzea: aldaketa handiko garai hauetan gure bailarako ondarea mantentzea: esamoldeak, abestiak, herriko hainbat txokotako izenak… Horretarako, Miren Arenazaren laguntza paregabea izan dute.\nTokiko eragileekin lankidetzan aritzea: “Benitoren lagunen arrastoan” komunitatetik eta komunitatearentzat sortutako proiektua da. Kasu honetan, Arteman komunikazio taldearekin elkarlanean atera dute aurrera proiektua. Eunate Martinez, Artemaneko kidea, arduratu da grabazioak egiteaz eta bideoaren edizioaz. Eunateren hitzetan “Emozioz beteriko proiektua izan da, eta esperientzia ahaztezina bizi ahal izan dut. Proiektuak aurrera egin ahala, gehiago gozatzen nuen eta edizioaren unea zirraragarria izan da benetan “.\nKonfinamenduan garatu den proiektua izan da. Garai hartan, larunbatetan, gonbidatu bereziak sartzen ziren Aretxabaletako gure etxeetan, eta une latz horiek poztu egiten gintuzten. Horregatik, Ikastolak keinu bat egin nahi izan diete proiektu honetan. Eskerrik asko Mikel Alberdi eta Ibai Zangitu! Handiak zarete!\nFamiliek eta haurrek asko gozatu zuten emanaldian eta photocallean argazkiak atera ahal izan zituzten irteeran, izar handiek bezala. Izan ere, beraiek dira benetako izarrak!\n“Benito lagunen arrastoan” duela lau urte estreinatu zen “Benitoren arrastoan” proiektuaren bigarren zatia da. “Benito otsoa” sagaren hasiera izango al da?


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Instalazioak muntatzeko prozesuak (Modulua)" topic_facet:"Energia eta ura (Lanbide Arloa)" author_facet:"Altube, Kepa" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Instalazioak muntatzeko prozesuak (Modulua) Proposatutako gaia: Energia eta ura (Lanbide Arloa) Egilea: Altube, Kepa Egilea: Elhuyar Hizkuntza Zerbitzuak\n1 Ekipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila Energia eta ura (Lanbide Arloa) 1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Makineriako Irudikapen Grafikoa (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Bigarren fasea | Gureztatu\n2012-2013 ikasturtearekin batera ekin zitzaion Azoka biziberritzeko bigarren faseari. Lehen ekitaldian herritar zein lantaldeek egindako proposamenak oinarri bezala hartuta, hauen bideragarritasuna eta lehentasuna aztertu, eta hauek gauzatze bidean jartzea da nolabait bigarren fase honen helburu nagusia.\nHauek lirateke bigarren fase honetako egin behar nagusiak:\nAzoka berrirako proiektu nagusiak lehenetsi eta bideragarritasuna aztertu.\nFinantziazio plangintza burutu\nKudeaketa eredua zehaztu\nDiseinu arkitektonikoa eragile eta norbanakoen artean adostu.\nHau dena bideratzeko hiru lantalde ari dira martxan 2012ko irailetik aurrera, hala nola, idazkaritza taldea, talde eragilea eta jarraipen batzordeak. Baina guzti horren oinarrian, lehen faseko proposamenak izan diren gune konkretu batzuen lanketa ere egiten ari gara zenbait eragiletako ordezkari zein herritarrak: denda, ostalaritza gunea eta jolasgunea bera.\nNorbanako eta eragile ugari ari gara lantalde guzti hauetan proposamenak landu eta bideratzen, baina noski, lehen fasean bezala, herritarrekin ere partekatu gura ditugu emandako pausuak, eta horretarako zenbait saio ireki ere egin dira eta egingo dira uda bitartean.\nEgilea: gureztatu // Berriak // 18 martxoa, 2013\n← Jokin Bereziartuaren artikulua Goienan 1.go fasea iruditan →\n© 2021 Gureztatu


Athletic Club VS CD Leganés 2017-5-14 | Athletic Clubeko Webgune Ofiziala\nHasieraTaldeakAthletic ClubAthletic Club VS CD Leganés\nAthletic Club1 : 1 CD Leganés\n2017-5-14 - 20:00\nAldaketarik ez eta dena azken jardunaldian erabakiko da\nAthletic Clubek 1 CD Leganesek 1 Athletic Clubek banako berdinketa erdietsi du CD Leganesen aurka…\n2017ko mai. 14a\nAthletic Clubek 1 CD Leganesek 1\nAthletic Clubek banako berdinketa erdietsi du CD Leganesen aurka San Mamesen. Aduriz eta Szymanowski golegileak izan dira. Partida amaitu eta gero, omenaldia egin zaio Gorka Iraizoz taldeko kapitainari, gurean ez baitu segituko klubean hamar denboraldi bete eta gero.\nLehen zatian nagusitasuna zuri-gorria izan da, guztiz. Hasieratik amaierara arte, baina Adurizek 14. minutuan egin duen golak, Balenziagaren pasea area ertzetik errematatuz, ez du segidarik izan, abaguneak sortu diren arren.\nBigarren zatian, aldiz, hobeto aritu dira madrildarrak eta nahikoa izan dute bi aukera sortzearekin, bigarrenean berdinketa heldu baita. Hortik lehia amaitu bitartean nahi eta ezinean ibili dira gure jokalariak, azken metroetan asmatu barik. Azkenean bigarren itzuliko berdinketa bakarra gaur iritsi behar.\nJardunaldia gainerako markagailuei begira egon da murgildurik eta den dena pasa den astean bezala dago txapelketa amaitzeko astebete baino falta ez denean. Hau da, Vila-real bosgarren, Athletic Club seigarren eta Real Sociedad zazpigarren. Bi plaza zuzen eta balizko hirugarren bat Deportivo Alavesek Kopako finala galduz gero.\nHiru lehiakideak azken jardunaldiaren zain eta hirurak pentsatzen gabiltza a ze aukera galdu den besteen emaitzak ikusita; baina horrelakoa da futbola eta egutegia gure kontra doala ematen duen arren, horrelakoa izan daiteke hurrengo igandean.\nAuskalo, badaezpada urtero sinatuko genukeen egoerari aurre egingo diogu: europar sailkapena azken jardunaldian jokoan izateari hain justu ere. Zaila bai, ezinezkoa ezta pentsatu ere.


Gipuzkoako baso batean intsektu espezie berri bat aurkitu dute | Consumer\nGipuzkoako baso batean intsektu espezie berri bat aurkitu dute\n"Mayetia amicorum" estafilinidoen generokoa da eta bi milimetro baino ez ditu.\nGipuzkoako Oiartzungo Aiako Harriko parke naturalean intsektu txiki bat dago, zientziarako espezie berritzat hartzen dena. “Mayetia amicorum”, bi milimetro luze den estafilinidoa, Gipuzkoako Elkarte Entomologikoko kideek aurkitu dutena. Gainera, aditu horiek Euskal Herrian ezagutzen ez ziren 22 intsektu-espezie aurkitu dituzte, eta horietako bost ez dira inoiz ikusi penintsulan.\nXanti Pagola entomologoak azaldu duenez, “Mayetia” espezie berria da, eta Oiartzungo leku jakin batean baino ez da aurkitu. Basoetako lurraren goialdean bizi da, zehazki gaztainadi baten azpian. Carles Hernando entomologo katalanak, estafilinidoetan aditua, lagundu egin digu eta espezie berria dela ziurtatu du”. “Mayetia -jarraitzen du Pagolak- existitzen zen genero bat da, baina espeziea berria da genero horren barruan. ‘Amicorum’ izena, latinez ‘lagunei’ esan nahi duena, Hernandok sailkapen hori eskaini nahi izan zigun. Jada deskribatu da argitalpen espezializatu batean, eta, beraz, nazioarteko komunitate zientifikoaren aurrean baliozkotuta dago”.\nGipuzkoako natur parkearen inguruak lagundu egiten du aurkikuntza horri garrantzia ematen. “Eurosiberiako eskualde biogeografikoa penintsulan sartzen da eremu horretatik, eta, horrekin batera, faunako elementu asko, intsektuak barne. Aiako Harria kokaleku estrategikoan dago, eta gune babestua da, bere balioa nabarmentzen duena”, adierazi du euskal entomologoak.\nAurkikuntza horiek bost urteko lanaren emaitza dira, hamar laguneko talde batentzat. 500 espezie inguru sailkatzea ahalbidetu du proiektuak. “Landa-lanak denbora eta dedikazio handia eskatzen du. Garrantzitsua da joatea eta berriro joatea, landa-irteerak egitea, 500 baino gehiago txosten hau aurkezteko. Intsektuak bildu eta gero aztertu eta laborategian sailkatzen ditugu”, dio Pagolak. Ahalegina konpentsatzeko, natura hobeto ezagutzen laguntzen dela uste da.\nespezie insecto-eu nueva-eu


Manifestazio ederra Lasarte-Orian, erraustegia eta herria birziklapenaren azken bagoian dagoela salatzeko\nLasarte-Orian, Aire Garbiak deituta, erraustegiaren kontra eta gaikako bilketa eraginkorraren alde gaur egin den manifestazioa ederra izan da. Ikus, bestela, honako bideo hau:\nHona hemen, berriz, manifestazioaren bukaeran zabaldutako mezua…\nLasarte-Oria, birziklapenaren azken bagoian\nLasarte-Orian hondakinen % 46ko gaikako bilketa dago eta 228 kilo errefus sortzen ditu herritar bakoitzak urtero. Datu horiekin, Gipuzkoako hondakinen kudeaketaren azken bagoian dago. Herri gutxik egiten dute okerrago: Donostiak (% 40 eta 275 kilo errefus), Irunek (% 53 eta 306 kilo), Hondarribiak (% 53 eta 278 kilo) eta Mendarok (% 45 eta 286 kilo). Bost horiek, Elgoibar, Ermua eta Mallabia dira erraustegiak ezinbesteko dituen eredu kaxkarrak dituzten herriak. Denek sortzen dute 200 kilo errefus baino gehiago urteko eta pertsona bakoitzeko.\nErraustegia bultzatzen duten alderdiek (PSE eta EAJ) arriskuan jarri nahi dute herritarren osasuna. Munduko instalazio ezberdinetan egin diren ikerketen emaitzak bat datoz: erraustegien inguruan minbizia arrisku handiagoa, arnas aparatuko gaitz gehiago eta ugaltze arazo gehiago daude. Gainera, badakigu dioxina, furano eta metal astun arriskutsuen kontrola bi egunetan bakarrik egin nahi dutela erraustegiaren inguruan, nahiz eta jakin horrela ezin izango dela kontrolatu isurketa toxikoen maila. Oraindik garaiz gaude arduragabekeria hau geratzeko. Erraustegirik ez. Ez dezagun herritarren osasuna arriskuan jar gutxi batzuen negozioaren izenean.\nBilketa eraginkorra bai, errausketarik ez!!!\nLa entrada Manifestazio ederra Lasarte-Orian, erraustegia eta herria birziklapenaren azken bagoian dagoela salatzeko aparece primero en Eguzki Talde Ekologista.


EHGAM-DOK EUSKARAZ: > Berria: Prostituzioa > GASTEIZ: PROSTITUZIOA IGO EGIN DA AURTEN\n> Berria: Prostituzioa > GASTEIZ: PROSTITUZIOA IGO EGIN DA AURTEN\nProstituzioa igo egin da Gasteizen aurten\nHiriko errealitate hori argitara emateko eta eztabaida sortzeko kanpaina egin du Gizarterako elkarteak\nBerria, 2009-03-31 # J. Rejado • Gasteiz\nGasteizen prostituzioa igo egin da. Hori ondoriozta daiteke Gizarterako elkarteak emandako azken datuen arabera, datu zehatzak ematea zaila den arren. Prostituzioan aritzen diren emakumeak artatu eta laguntzen dituen elkarte horrek uste du aurten 500 emakume inguru lagunduko dituela, lehen hiru hilabetetako datuak mantenduz gero. Kopuru hori iragan urtekoaren aldean nabarmen handitu da. Izan ere, iaz 300 emakumeri eman zien laguntza.\nProstituzioan jarduten diren emakume askok klub, taberna, errepideetako klubetan edo pisuetan lan egiten dute, baina Gizarterako elkarteak onartu du errazagoa zaiela kalean edo biribilguneetan dauden emakumeetara gerturatzea. Azken toki horiek dira prostituzioaren benetako presentzia agerian utzi dutenak, Chelo Ordejon elkarteko presidentearen ustez. Haren ustez, prostituzioa emakume horiengana jotzen duten gizonak daudelako dago, edo, Ordejonen hitzetan, «prostituitzen dutenak» daudelako.\nProstituzioak Araban duen presentziaren benetako datuen berri izateko Gizarterako elkarteak Gizarte Laneko bi irakaslerengana jo du, gaia iker dezaten. Oraindik lanean ari dira, baina irakasleek jakinarazi dute bezeroek ez dutela ezaugarri zehatzik, eta beren nortasuna ezkutuan mantentu nahi izaten dutela. Maria Jose Barahona irakasleak nabarmendu duenez, bezeroak nor diren jakiten ez den bitartean ezin izango da gizartearen kontzientzia aldatu.\nGasteizen gertatzen denaren berri emateko kanpaina hasi zuen atzo bertan Gizarterako elkarteak. Prostituzioa = esklabotza? leloa duen kanpainaren asmoa da prostituzioa hirian bertan dagoela erakustea, eta, aldi berean, horren inguruko gogoeta egiteko giltzarriak ematea. Hain zuzen ere, kanpainarekin batera banatuko dituzten eskuorrietan Gasteizen prostituzioan ari diren emakumeen hitzak jasotzen dira.\nKanpainaren bidez, emakumeek jasaten dituzten gehiegikerien berri ematen da. Emakumeen baldintzak oso txarrak direla nabarmendu du Ordejonek, eta bezeroen partetik jasaten dituzten erasoak eta tratu txarrak ohikoak direla gaineratu du. Haien baldintzak emakumeen euren hitzetan azaltzen dira kanpainan. Horrez gain, prostituzioan jarduten diren emakumeak bizi diren inguruaz ohartarazi du Gizarterako elkarteak. Izan ere, elkartera jotzen dutenak emakume pobre eta baztertuak izaten dira.\ngaiak: Araba, Berria, Gasteiz, Gizarterako, Prostituzioa, Salaketak\n> Berria: Prostituzioa > GASTEIZ: PROSTITUZIOA IGO...\n> Berria: Indarkeria > EHUNKA LAGUNEK MILAGROS SAL...\n> Berria: Indarkeria > GASTEIZ: MILAGROS SALAZARRE...\n> Berria: Arrazakeria > ARRAZAKERIAREN AURKA, HERR...\n> Artikulua: Nerea Sancho > GAZTEEN SEXUALITATEAK ...\n> Berria: Salaketak > EKINTZA GLOBALERAKO ASTEAK K...\n> Berria: Arrazakeria > ARRAZAKERIAREN AURKA HERRI...\n> Berria: Arrazakeria > INMIGRAZIO POLITIKAK SALAT...\n> Berria: Salaketak > ARABA: ELIZAK ETA PPK JARRER...\n> Komunikatua: Anitzak Ekimena > MARTXOAREN 21A: A...\n> Berria: Homofobia > BAIONAKO APEZPIKUAREN IRITZI...\n> Berria: Salaketak > HOMOFOBIAREN AURKA ELKARRETA...\n> Iritzia: Olatz Berastegi > KONTROLA; HEZIKETA\n> Iritzia: Imanol Alvarez · EHGAM > DELITUFILIA ET...\n> Iritzia: Emilio Olabarria > ADINGABEEK BABESA ME...\n> Erreportajea: Sexualitatea > "EZ GARA BURUARINAK...\n> Berria: Sexismoa > HIZKUNTZA BAINO, HIZTUNA BERA...


Irrati esatarien karikaturarik xelebreenak | El Diario Vasco\nTelevisiónIrrati esatarien karikaturarik xelebreenak\nIrratian lankide dituzten Ibon Fernandez, Ainhoa Etxebarria eta Alain Perez esatariekin mintzatuko dira Telleria anaiak 'Gure Kasa'n\nLunes, 20 mayo 2019, 10:53\nGaztea irratiko saltsa eta zalaparta 'Gure Kasa'ra eramango dute astelehenean Ibon Fernandez, Ainhoa Etxebarria eta Alain Perez esatariek. Irratiko sekretuak kontatuko dituzte, euren saioaren arrakastaren giltza zein den azalduko dute, eta azken urteetan bizi izan dituzten momenturik xelebreenak oroituko dituzte, ohikoa duten umore onez.\nTelleria anaiek boxkaraokea egitea proposatuko diete, eta, Zuriñerekin batera, abeslaririk onena zein den erakutsi beharko dute mikrofono aurrean. Nahiara Gagok, berriz, artxiboa astinduko du, eta gonbidatuen sekretuak agertuko ditu, inork espero ez dituenak.\nIsma Pereirak ezagutza-jolasean jarriko ditu hiru irrati-esatariak, eta Jon Gotzon Aldaparenak Dagoenean bon-bon atala egingo du. Ea nola ateratzen diren Jongik sortuko dizkien estutasunetatik.\nAsisko Urmenetak bere errotuladoreekin sartuko da platora, eta, bere begirada zorrotzarekin, hiru irrati-esatarien karikaturarik xelebreenak egingo ditu.\nAzkenik, bezperan Lekeition ospatutako Ibilaldia Bizkaiko ikastolen aldeko jaiaren berri ekarriko digu Iban Garciak. 'Gure Kasa' 21:30etik aurrera izango da ikusgai ETB1en eta eitb.eus-en.\nLa superación de Duncan La batalla del tomate


Anari guztiak Anari bakarrean - Kultura - Berria\nEgindako bidearen aitorpen gisa, Anarik Adarra saria jaso zuen ostegunean, Donostiako Viktoria Eugenian. Bere ibilbide osoan lagun eta kide izan dituen musikariek lagundu zuten oholtzan.\nXabi Strubell, Anari eta Drake, kontzertuaren une batean. JON URBE / FOKU\nGaua da, kotxean sartzen naiz, euri malkoak parabrisan, eta ilargiak ez dit esaten, ez non, norekin ikusten zaituen gau hontan». Hitz horiekin hasi zen dena. Hala Anariren ibilbidea —musikariak ostegun gauez Donostiako Viktoria Eugenia antzokian Adarra saria jasotzeko ekitaldian gogoratu zuenez—, nola emanaldia bera ere. Sariarekin, ibilbidea aitortu nahi izan diote kantariari , eta hark bi hamarkadako bidean ondoan izan dituen guztiekin partekatu nahi izan zuen. Taldekideekin —aipamen berezia eginez hasieratik bidelagun izan dituen Mikel Txopeitia eta Xabier Olazabal Drake-ri—, familiarekin, Esan Ozenki-ko lagunekin, berekin batera Bidehuts eraiki dutenekin, eta baita publikoarekin ere. Bakarlaria baino gehiago, talde bat baita Anari, azkoitiarraren kantuak modu kolektiboan taularatzen dituen talde bat.\nViktoria Eugenia antzokia egun handietako giroz jantzi zen ostegunean. Goraino beteta zegoen, eta Eneko Goia Donostiako alkatearen eskutik Adarra saria jaso zuenean, publikoak gaueko lehen txaloaldi beroa eskaini zion Anariri. Aurrenekoa baino ez zen izan.\nEsana zuen musikariak Anariren barruan gordetzen diren Anari guztiak azaleratuko zirela ekitaldian. Edo, bestela esanda, 1997ko lehen disko hartatik gaur egunera arteko ibilbidean Anari osatu dutenekin partekatu nahi zituela saria eta oholtza. Hori dela eta, gaur egun lagun duen taldea izan zuen ondoan denbora ia guztian —Txopeitia (bateria), Drake (baxua), Ander Mujika (gitarra) eta Mariano Hurtado (teklatuak eta beste)—, baina kantutik kantura txandakatuz joan ziren gainerako kolaboratzaileak, bere diskoetako kantuekin batera, kontzertuak denboran —urteetan— aurrera egin zuen neurrian. Partekatzeko eguna zen, eta denbora hartu zuen Anarik lagun guztiak aurkezteko eta haiekin izandako bizipenak aletzeko.\nXabi Strubell (gitarra) eta Pello Ramirez (txeloa) izan ziren aurrenekoak, Anari (1997) eta Habiak (2000) diskoen soinua eraikitzen lagundu zuten musikarietako bi. Gure mundua, (H)Erra kanta, Minaren funtsa —Gasteizen pisuan elkarrekin bizi zirenean, «emoistazu muxutxueren garaian», Jon Maiak idatzi zuena—, Habiak, Bihotza galdu dut eta Denbora jo zituzten errenkan, eta, kantuen oinarriari eta izpirituari eutsi bazieten ere, bandak gaur egun duen indarrarekin iritsi ziren. Sendo, gitarra oinarri indartsuarekin —kontzertuaren une gehienetan hiru lagun aritu ziren sei sokak jotzen oholtzan—, eta ahotsez ziur eta bikain aritu zen Anari batekin.\nAlderdi horretan, oso ondo lagunduta agertu zen, Pettik koruak egin baitzituen, jatorrizko diskoan bezala, Denbora-n, eta hitzen parte bat abestu Inon izatekotan-en, zeinaren aurkezpena Anarik baliatu zuen literaturak eta zenbait idazlek beregan izan duten garrantzia nabarmentzeko. Pettiz gain, Maite Arroitajauregi Mursego eta Jon Oiartzun Jomes ere igo ziren oholtzara kontzertuaren lehen parte horretan, eta, azken horrekin, gaueko une berezienetako bat eskaini zuen Anarik: zerraz eta gitarra akustiko hutsez eraikitako Aztarnak.\nAnariren ibilbidea bi zatitan banatu beharko balitz, Zebra (2005) gordinak marka lezake etena. Elektrizitatea bete-betean sartu zenean taldean. Borja Iglesias ere orduan talderatu zen, eta, horrela, haren gitarra protagonista bilakatu zen Aingura hegodunak enblematikoan, Zebra tentsoan, eta Irla izan diskoko kantuetan: Harriak, Isla —Beñardo Goietxe handi batekin— eta, Anarik esan zuenez, «jotzeko ederra» den Zure ertza-n. Karlos Osinaga Txap-ek hartu zuen gitarra Amua katartikoan, Anariren ibilbidearen azkeneko lanetan sartu baino lehen. Ametsen eraiste neurtua, Orfidentalak, Oreinak —Ager Insunza biolinistaren parte hartzearekin—, Autodefinitua, Piromania —publikoak abestu zuena— eta Epilogoa-k —lau gitarra elkartu zituen oholtzan— eman zuten gaur egungo Anariren bertsiorik fidelena.\nAnari-rekin hasitako ibilbidea itxi du, oraingoz, Epilogo bat-ek (2016), baina, Anariren bidea amaitu ez den bezala, Viktoria Eugeniako kontzertua ere ez zen han bukatu. Oholtzatik alde egin arren, berehala bueltatu zen Anari, bakarrik eta gitarraren laguntza hutsarekin, mikrorik eta inolako anplifikaziorik gabe, Ihia biluzi bat eskaintzeko, eta berriro ere taldearekin eta Goietxeren koroekin, Bob Dylanen kantu bat berreskuratzeko: Iparraldeko neska.\nAnarik behin baino gehiagotan esan du bi diskoren artean dagoela, eta Adarra sariak atzera begiratzeko aukera eman diola baina etorkizunean duela jarria begirada. Sormenean. Eta, zalantzarik balego, Lagun izoztua Joseba Sarrionandiaren eleberrian oinarritutako kantu berriarekin esan zuen agur, oholtzan lagun izan zituen hamahiru kideak ondoan zituela. Anari guztiak Anari bakarrean kabitzen diren erakusle.


Bilboko Arte Ederren Museoak, Tabakalerak eta Artiumek arte garaikidearen aldeko apustua egin dute – Gazteon KZ\nKultura eta Hizkuntza Politika Sailak bigarrenez eman du, pandemiaren ondorioei aurre egiteko helburuarekin, artelanak erosteko 150.000 euroko dirulaguntza. Artium Museoak, Bilboko Arte Eder Museoak eta Tabakalerak elkarrekin adostu dute zein obra erosi\nArtium Museoan egin den ekitaldian Kultura eta Hizkuntza Politikako sailburu eta Eusko Jaurlaritzaren bozeramaile Bingen Zupiria, Arabako Diputatu Nagusi eta Artium Fundazioko Patronatuko presidente Ramiro Gonzalez, Artium Museoko zuzendari Beatriz Herráez, Bilboko Arte Ederren Museoko zuzendari Miguel Zugaza eta Tabakalera Kultura Garaikidearen Nazioarteko Zentrokoko zuzendari nagusi Edurne Ormazabal egon dira.\n2021eko bigarren seihilekoan, hiru erakunde artistikoak elkarlanean aritu dira erakunde arteko batzorde batetik, museoan aurkeztu diren obrak erosteko. Funtsa, azkenean, 15 artistaren 49 lanek osatzen dute (7 emakume, 7 gizon eta talde bat). Hautatutako piezen artean margolanak, argazkiak, eskulturak, collageak, bideoak, instalazioak, marrazkiak eta obra grafikoak daude, besteak beste.\n← Bertsoaroa zikloa otsailean ospatuko da Iruñean\n‘Nacer’, animazioko film labur onenaren Goyarako izendatua →


Burtsa (merkatua) - Wikipedia, entziklopedia askea.\nArtikulu hau akzioak salerosteko mekartuari buruzkoa da; beste esanahietarako, ikus «Burtsa (argipena)».\nBrokerrak, New Yorkeko burtsan.\nFinantza aktiboak saldu eta erosi egiten diren burtsari balore-burtsa deitzen zaio; dibisen trukaneurria finkatzen den merkatua, berriz, dibisa-merkatua da. Saldu eta erosteko gune gisa, finantza aktiboei dagokienean, enpresak eta inbertitzaileak harremanetan jartzen ditu, eta horrela enpresei finantza baliabideak eskaini eta aurrezleei euren aurrezkiak inbertitzeko aukera ematen die. Hala ere, espekulazio gune ere izan da historian, inbertitzaileek euren aktiboak merke erosi eta garesti salduta, irabazi handiak eskuratuz eta diru-gosez burbuilak sortuz, azkenean lehertu eta krisialdi ekonomikoak sorrarazteko.\n3.1 Korro-merkatua eta etengabeko merkatua\n3.2 Lehen mailako eta bigarren mailako merkatuak\n3.3 Lehen merkatuak eta bigarren merkatuak\n3.4 Spot merkatuak eta forward merkatuak\n3.5 Deribatuen merkatua\n3.6 Over-the-counter (OTC) merkatuak\n4 Burtsako operatiba\n4.2 Prezioen formazioa\n4.3 Saldu eta erosteko aginduak\n4.4 Posizio luzeak eta motzak\n6 Burtsako analisia\n6.1 Funtsezko analisia\n6.2 Arriskuaren kudeaketa\n6.3 Analisi teknikoa\nBurtsa izenaren etimologiak Brujas hiriko Huis ter Beurze etxea du jatorri, non XIII. mendean merkatariak euren arteko aferak kitatzeko biltzen ziren, Van der Beurze familiak aholkularitzapean. Ez zen mota horretako lehen gunea: XII. mendean Parisko Pont au Change izeneko zubian txanponak aldatu eta nekazaritza komunitateen zorrak negoziatzen zituzten. Formalki eratutako lehen burtsa Brujas hirikoa izan zen 1409 urtean. XV. mendean bertan beste hiri batzuek eratu zituzten burtsak; 1460. urtean Anberesen eratu zen eta hortik gutxira Lyonen. Burtsa horietan ondasunak eta kreditu-tituluak negoziatzen ziren. XVI. menderako, ordea, Alemaniako meategien gaineko partaidetza eta akzioak negoziatzen zirelako erreferentziak badaude. Lehen balore-burtsak (akzioak saldu eta erosi diren burtsak) Anberesen eta Amsterdamen sortu ziren 1602 eta 1611 urteetan, hurrenik hurren. 1724 urtean, Parisko Burtsa sortu zen eta, 1792an, New Yorkeko Wall Streeteko Burtsa, egun munduko burtsa garrantzitsuenetako bat. Espainian Madrilgo Burtsa 1831n eratu zen eta Bilboko Burtsa 1890ean.\nBurtsek finantza-aktiboen eta beste ondasunei buruzko salerosketak eta kontratuak bideratu eta erregulatu egiten dituzte, merkatu horretan parte hartu eta jarduteko moduari nahiz merkatutik ateratzen den informazioari buruz. Burtsen funtzioak honako hauek dira nagusiki:\nsaldu, erosi edo kontratatu nahi dutenei likidezia erraztu, burtsan aktiboen trukeak azkar bideratzen direlako;\nakzio, titulu eta beste ondasunei buruzko merkatuko prezio edo kotizazioan oinarrituta, burtsako eragileek badakite une oro zein aktiboaren prezio zehatza, merkatu efizientearen hipotesiaren arabera prezio erreala ere badena, erosleek eta saltzaileek aktiboaren informazio guztia dutelako une oro;\nbalore-burtsen kasuan, burtsak enpresak finantzatzen laguntzen du, enpresako kapitaleko akzioak edo partaidetzak inbertsoreei eskainiz.\nAurreko funtzio ekonomiko eta finantzarioez gainera, inbertitzailearen ikuspuntutik, burtsak bi funtzio hauek ere ditu:\nalde batetik, interesatzen zaizkion aktiboak besterik gabe eskuratu edo saltzea; adibidez, maiz lehengaien burtsan eragile batek besterik gabe behar duelako erosten du petrolioa edota balore-burtsan partikular batek besterik gabe enpresa batean partaidetza eduki nahi duelako erosten ditu akzioak (enpresa kontrolatu edo enpresak ematen dituen dibidenduak eskuratzeko);\nbestetik, burtsan erosiz eta etorkizunean, epe luzean nahiz laburrean, salduz (edota eragiketa konplexuagoen bitartez) irabaziak eskuratzea, gainbalioak alegia; egun erosi eta bihar prezio altuagoan salduko dela pentsatzeko, merkatuaren bilakaerari buruzko informazio abantailatsu bat edo aurresan gutxi gorabehera fidagarria izateaz gainera, arrisku bat bereganatu behar da, minusbalioak edo galerak ere gerta daitezkeelako. Helburu horrekin burtsan dihardutenak espekulatzaileak dira. Egun, helburu hori munduko burtsa guztietan nagusi.\nKorro-merkatua eta etengabeko merkatuaAldatu\nKorro-merkatuak burtsako eragiketak burutzeko eragiketa modu tradizionalak dira. Korroak iraupen mugatuko aldiak dira, non bitartekariak saldu eta erosteko euren eskaintzak plazaratu, eta, adostuz gero, salerosketak gauzatzen diren prezio edo kotizazio jakin batean. Etengabeko merkatuak teknologia informatikoak eta telematikoak erabiliz antolatzen diren merkatuak dira, non erosleak eta saltzaileak euren eskaerak online jartzen dituzten. Etengabeko esaten zaio une oro saldu eta erosteko eskaerak gurutzatzu edo gauzatu egiten direlako. Egun, korro-merkatuen jarduera oso txikia da eta eragiketa kopuru handiena etengabeko merkatuetan burutzen da. Hala ere, etengabeko merkatuak saldu eta erosteko eskaera kopuru handia eskatzen du; merkatu horretarako kontratazio edo salerosketa bolumen txikia duten enpresei begira fixing merkatua antolatzen da, non egunean zehar saldu eta erosteko eskaintzak modu telematikoan biltzen joaten diren eta eguneko une batzuetan gurutzatzen saiatzen den.\nLehen mailako eta bigarren mailako merkatuakAldatu\nBalore-burtsetako lehen mailako merkatuetan enpresak jaulki berri dituen akzioak eta tituluak merkaturatzen dira; horietan, akzio eta tituluak eskuratzeko horien balio nominala ordaintzen du, batzuetan sari batekin batera. Bigarren mailako merkatuak bigarren eskuko merkatuak dira, nolabait esateko, eta inbertitzaileek euren eskuetan dituzten beste enpresetako tituluak salerosten dira, kotizazio deritzon prezio batean.\nLehen merkatuak eta bigarren merkatuakAldatu\nBalore-burtsetan, lehen merkatuak merkatu dira nagusi, instituzionalizatuak eta erregulatuak; horietan parte hartzeko, baldintza hertsi eta zorrotzak ezartzen dira, eragiketak burutzeko moduari eta informazioari dagokionean (adibidez, transakzioetan parte hartzen duten aldeak anonimoak izaten dria). Akzioei dagokienean, enpresa handiek parte hartzen dute merkatu horietan.\nBigarren merkatuak, over-the-counter (OTC) edo off-exchange merkatuak ere deituak, transakzio bateko bi aldeak zuzenean jartzen diren merkatuak dira, eta burtsatik at garatzen dira. Akzioei dagokienean bigarren merkatuak aukera egokia dira burtsako merkatu erregulatuan sartu ezin izaten diren enpresa txikientzat, inbertitzaile potentzialekin zuzenean jarriz harremanetan.\nSpot merkatuak eta forward merkatuakAldatu\nSpot merkatuetan aktiboak berehala eskuratzen dira, eskudirutan ordaindura. Aukera moduan, forward kontratuak daude, non epe finko baterako transakzioak egiten diren, aurrez ezarritako prezio eta baldintzetan (adibidez, 90 egunetara urre kopuru bat erosteko kontratua egiten da, prezio jakin batean). Forward kontratuak bereziki dibisa eta lehengaien merkatuetan gertatzen dira eta over-the-counter edo zuzenean negoziatzen dira, bitartekaririk gabe. Etorkizuneko transakzioetan oinarriturik, deribatuen merkatuaren aurrekaritzat har daitezke.\nDeribatuak beren balioa beste azpiko aktibo baten prezioaren bilakaeratik eratortzen duten titulu edo kontratuak dira, une batean adostu baina geroagoko data batean burutzen direnak. Historian zehar, nekazaritza produktuak saltzen zituzten ekoizleei geroko prezio egonkor eta finko bat ziurtatzeko antolatu ziren, gehiegizko eskaintzak ekar zitzakeen prezio beherakadak saihesteko besteak beste. Adibidez, inbertitzaile batek arroza kopuru jakin bat 1000 eurotan erosteko kontratu deribatua egin dezake, 6 hilabetera; arroza, azpiko aktiboa kasu honetan, benetan saldu edo erosteko asmoa ez badago ere, geroko une batean dagoen merkatuko prezioarekin alderaturik irabazi bat eskuratzeko helburuarekin adostu da kontratua, kontratuaren prezioaren eta uneko prezioaren arteko diferentzia likidatuz bi aldeen artean: arrozaren merkatuko balioa sei hilabetera 1200 balitz, arroza erosi behar zuenak 1200-1000 euro jasoko ditu arroza teorian entregatu behar zuenaren eskutik, arroz ersoel teorikoak 200 euro aurreratu edo irabazi dituelako. Produktu deribatuen aniztasun zabala dago; hala nola etorkizunekoak, opzioak, swap eta CFD direlakoak. Bi helbururekin parte har daiteke merkatu horietan: alde batetik, etorkizunean eskuratu edo saldu nahi den akzio edo lehengai baten prezio finko bat bermatzeko; baina gehienetan operazio espekulatiboak burutzeko baliatzen dira,  Deribatuen merkatuak arriskuak estaltzeko eskaintzen duten aukeragatik, hedge fund edo funts alternatiboen jarduera-gune nagusia bilakatu dira.\nOver-the-counter (OTC) merkatuakAldatu\nEz da derrigorrezkoa burtsak trukatu ohi diren titulu eta produktuak burtsan saldu eta erostea; maiz, saltzailearen eta eroslearen arteko zuzeneko adostasunez trukatzen dira. Burtsaren bitartekaritzarik gabeko eta bursatik erabat at egiten diren trukatze horiek over-the-counter egiten direla esaten da.\nBurtsan saldu eta erosteko merkatu bat da eta edonork har dezake parte, baina salerosketa guztiak burtsan aritzeko baimena duten broker edo burtsako artekarien bitartez burutu behar dira. Dealer, berriz, bere kontura burtsako eragiketak burutzen dituen eragilea da. Salerosketa-operazioak gauzatzeaz gainera, burtsan saldu eta erosi nahi duten pertsona eta erakundeek salmenta edo erosketa kaudimenez burutu ahal izateko gauza direla bermatzen dute bitartekariek eta horren ardura beregain hartu. Aholkularitza ere ematen diete inbertitzaileei. Zerbitzu horien saritzat komisioa kobratzen dute, gehienetan salerosketaren zenbatekoaren portzentaje batez kalkulatzen dena. Gehienetan, finantza-enpresa baten baitan egiten dute lana. Inbertitzailearen esku enpresek truke-plataforma elektronikoak jartzen dituzte eskura, denbora errealean merkatuen bilakaeraren berri izan, estatistika eta grafiko ugariekin, eta horietan oinarrituta inbertsio-erabakia modu egokienean har dezaten. Ondorio gisa, burtsan egiten diren salerosketak anonimoak dira eta erosleak ez daki zein den saltzailea (eta alderantziz).\nSalerosketa bat gauzatzeko, saldu eta erosteko agindu bana egon behar da eta biak gurutzatu egin behar dira, hau da, bateragarriak izan behar dira. Adibidez, inbertitzaile batek gai bateko 1000 tona erostea eskaintzen badu, 11 euro tonako prezioan; eta beste batek 2000 tona saltzea eskaintzen badu, 10 euro tonako; orduan, bi aginduak gurutzatu egiten dira eta 1000 tonako transakzioa egiten da, 10 euro tonako, guztira 10.000 euroko baliorarekin. Beraz, aginduak gurutzatzeko prezioa eta kopurua hartu behar dira kontuan: aginduak gurutzatu egingo dira saltzeko eskaintza-prezioa erosteko eskaintza-prezioa baino txikiagoa edo berdina bada eta saltzeko eskaintzen den kopurua erosi nahi den kopurua baino handiagoa edo berdina bada.\nSaldu eta erosteko aginduakAldatu\nSaltzaileek eta erosleek ezin dutenez merkatuan zuzenean jardun eta burtsako kotizazioak etengabe aldatzen direnez, bitartekariei adierazi behar diete nola nahi duten erosi eta saldu, agindu baten bitartez. Heldu nahi den kotizazioa eta operazioa burutzeko denboraren arabera, hainbat agindu-mota daude; adibidez,\nmerkatuko aginduak, burtsan une horretan dauden prezioetan burutuko da salmenta edo erosketa, ahal bada;\nagindu mugatuak, prezioari buruzko muga bat jartzen dute, eta bi motakoak izan daitezke,\nalde batetik, prezio batetik gora saldu edo prezio batetik behera erosi;\nbestetik, gutxieneko prezio batera heldu arte saldu eta gehienezko prezio batera heldu arte erosi;\nstop loss aginduak, galerak mugatu eta irabaziak ziurtatzeko erabiltzen direnak, muga-prezio bat jarriz; adibidez, 50etan erositako akzioa badaukat eta galerak %2ra mugatu nahi baditut, 49tan stop loss agindua jarriko da ((49-50)/50=-%2);\ntake profit aginduak, bilatzen diren irabaziak eskuratzeko jartzen direnak; adibidez, posizio luze batean (akzioa edukita, alegia) akzio baten prezioa 25era heldu eta hortik aurrera jeitsi egingo dela pentsatzen bada, saltzeko take-profit agindua jarriko da 25etan.\nAgindu hauek konbinatu egin daitezke, agindu sekuentzialak (agindu bat beste baten ondoren ezarriz) eta aukerakoak (ezarritako aginduen baldintzetako bat betetzean, agindu horietako bat bideratzen denean).\nPosizio luzeak eta motzakAldatu\nSakontzeko, irakurri: «Posizio (finantzak)»\nBurtsan inbertitzaileak bi jokabide desberdin izan ditzake: posizio luzea hartzen duela esaten da, erosi egiten duenean, gerora prezio altuagoan saltzeko; posizio motza hartzen du, berriz, jeitsi egingo delako itxaropenarekin saldu egiten duenean. Posizio motzak mugatu eta debekatu izan dira, merkatuan espekulazioa sustatzen dutelakoan; adibidez, deribatuen merkatuan posizio motza hartuta, trader edo inbertsoreak bitartekari batek utzitako akzio bat (inbertsoreak benetan ez daukana) saldu egiten du, gero merkeago erosi eta bitartekariari itzultzeko asmoarekin; azkenean, noski, inbertsorearen eta bitartekariaren artean diferentzia likidatzen da. Motzean egindako salmentek kotizazioen aldakortasuna areagotu eta bereziki jeisten denean, jeitsiera areagotu egin dezake, operazio horiek apalankamenduz burutzen direlako, hau da, tituluak utzita, eta beraz akzio-bolumena puztu egiten da horrela. Horregatik, motzean saltzeko baldintza zenbait ezarri izan dira, burtsan operazio hauek izan dezaketen eragina mugatzeko.\nArtikulu nagusia: «Burtsa-indize»\nBurtsa indizeak burtsan kotizatzen duten aktiboen kotizazioen bilakaera, bereziki akzioen bilakaera, azaltzen duten zenbaki indize edo adierazle orokorrak dira. Formula matematikoetan oinarritua, balio bat ematen dute une oro, kotizazio-prezioen laburpen moduan. Adibidez, IBEX 35 indizearen balioa 11.480,4 zen 2015eko martxoaren 30ean, astelehena, goizeko 9:26tan. Indizearen balio jakin bakar batek ez du esanahi jakinik, eta soilik aurreko eta ondorengo balioekin alderatzeko erabiltzen da. Adibidez, aurreko saioko itxieran IBEX 35 indizearen itxiera-balioa 11.427,40 izan zen; eta horrela, hori errefentziatzat hartuz, eta 11.480,4/11.428,40=1.0046 kalkulaturik, indizean sartzen diren enpresen akzioen kotizazioak oro har, portzentajean, orokorrean %0.46 igotzen ari direla esan daiteke, batzuk gehiago igo eta beste batzuk jeitsi daitezkeen arren. Munduko burtsetako indize zaharrena Dow Jones Industrial Average da, 1896 urtean kalkulatzen hasi zena; egun Ameriketako Estatu Batuetako burtsako 30 enpresa handienen akzioen prezioak jasotzen ditu; hango enpresak biltzen dituen beste indize S&P 500 da, 500 enpresa garrantzitsu biltzen dituena. Munduko beste adierazle garrantzitsu batzuk Alemaniako DAX, Frantziako CAC 40, Espainiako IBEX 35, Britania Handiko FTSE 100 eta Japoniako Nikkei 225 eta TOPIX 100 dira. Izenaren bukaeran agertzen den zenbakiak indizeak biltzen dituen enpresa kopurua adierazten du; zenbat eta handiagoa izan, burtsan kotizatzen duten enpresa guztiei buruz orduan eta adierazgarriagoa da. Herrialdeko burtsa-indize horietaz gainera, badira kontinente bateko akzioak biltzen dituztenak (Europako EURO STOXX 50, esaterako) eta sektore ekonomiko bateko akzioak soilik barnehartzen dituzten burtsa indize sektorialak (Amex Oil Index, petrolio-sektoreko enpresetarako, esaterako).\nMerkatuko efizientziaren hipotesiaren arabera, burtsako inbertsoreek merkaturi buruzko informazio osoa daukate, eta beraz etorkizuneko bilakaerak aurresan ezin daitekeen zorizko bide bati jarraitzen dio. Irudian, zorizko bide batzuk; ikusten denez, aski bilakaera ezberdinak izan ditzakete.\nBurtsako inbertsioetako errentagarritasunean eragina duten faktoreak aztertzen dituzten hainbat metodo eta teknika garatu dira. Burtsako analisiak metodo eta teknika horiek baliatzen ditu inbertitzaileak bere helburuak (errentagarritasuna, segurtasuna) erdiesteko hartu beharreko erabaki-irizpideak ematearren.\nMetodo eta teknika horien xedea merkatuaren bilakaera aurresatea da. Hain zuzen, burtsako eragile batek etorkizunean kotizazioak nondik joko duen jakiteak edo horri buruzko informazio asimetriko edo abantailatsu bat izateak, beste eragileen aldean, irabaziak eskuratzeko bidea ematen diote eragileari. Gehienetan ez da posible etorkizuneko bilakaera norabide batean edo bestean ziurtasun handiz baieztatzea eta gutxi gorabeherako fidagarritasuna duten aurresanak egiten dira. Aurresan horietan oinarrituta hartzen diren erabakiek, noski, arrisku bat dakarte, batzuetan handiagoa, besteetan txikiagoa; horregatik esaten da aurresan horietan oinarrituta erabakiak hartzen dituen eragilea espekulatzailea dela, adibidez akzio batzuk erosiz enpresa batean partaidetza izatea bilatzen duen inbertitzailearen aldean.\nBurtsako analisirako teknikak garatu eta ebaluatzeko, beharrezkoa da, burtsaren funtzionamenduari buruzko teoriak garatzea. Merkatu efizientearen hipotesiaren arabera, merkatuko inbertsore guztiek merkatuko informazio zehatz osotua dutenez, arbitrajea egiteko aukerarik gabe, ezinezkoa litzateke burtsan aurresanak egitea; horren ondorioz burtsako mugimenduak zorizko bide bati jarraikiko litzaizkioke. Burtsetako bilakaera sistema konplexuen bilakaera aztertzen duen kaosaren teoriari darraiola ere baieztatu izan da. Sistema konplexuak eragile eta faktore anitz elkarrekintzan eta ingurunearekin ere harremanetan diharduten sistemak dira. Burtsako merkatuak sistema konplexuak direla esan daiteke, inbertsoreen kopuru handi batek jarduten baitu une oro merkatuetan. Sistema hauen bilakaeran honako efektu edo indar hauek nabarmendu daitezke: alde batetik, jokabide taldekoia, non inbertsoreek jokabide berdina izateko joera duten; eta tximeleta efektua, non sistemako egoeraren aldaketa nimiño batek (burtsan inbertsore talde txiki batek har dezakeen erabaki bat edo datu ekonomiko baten berria) ondorengo bilakaerari guztiz eragiten dion. Jokabide taldekoiak aurresanak egitea ahalbidetzen duen bitartean, tximeleta efektuak aurresanezintasuna dakar. Ondorio gisa, burtsa merkatuaren bilakaera aurresan daiteke, baina ziurtasunik gabe, edozein momentutan aurresanaren guztiz bestelakoa den bilakaera bat gauzatu baitaiteke. Burtsetan, gainera, iragarpen autobetearen fenomenoa gertatzen dela baieztatu izan da, zeinaren arabera burtsako mugimenduei buruzko iragarpen bat plazaratzeak berak inbertsoreak iragarpen horrek adierazten duenaren bidean jartzen dituen.\nFuntsezko analisia burtsetako aktiboen berezko prezioa zehazteko teknika multzo bat da. Akzio eta enpresako beste tituluen kasuan, enpresaren egoerari erreparatuz (hala nola finantza-egoera eta salmentak), eta sektoreari eta egoera makroekonomikoari buruzko informazioa aztertuz. Funtsezko analisiak zehazten duen prezio honi prezio intrintseko edo objektiboa deritzo. Prezio intrintsekoa merkatuko prezioa baino txikiagoa bada, titulua neurriz gain dago baloratuta, eta beraz titulua saltzeko gomendioa ematen da; aitzitik, prezio intrintsekoa merkatu prezioa baino handiagoa bada, titulua neurriz behera dago baloratuta, eta beraz titulu horiek erostea litzateke erabaki egokiena. Baloreen funtsezko analisian maiz erabiltzen den adierazle bat Price Earning Ratio (PER edo P/E ratio) izenekoa da, akzioaren merkatuko prezioa urteko akzioko mozkin garbiarekin zatituz kalkulatzen dena. PER adierazlearen balioa 20 bada, akzioaren prezioa berreskuratzeko, orain erosiko balitz, 20 urte igaro beharko liratekeela esan nahi du, mozkinak konstanteak badira urte horietan. PER altua bada, akzioa garesti dagoela irizten da, inbertsioa berreskuratzeko urte asko itxaron beharko baitira; PER baxua bada, akzioa merke dago, mozkin-errentagarritasun handia ematen duelako; aldi berean, PER altuak enpresak hazkundea izateko joera izango duela esan nahi izaten du, enpresa bati buruzko itxaropen positiboak aurreratuta islatzen baitira kotizazioan, prezioa igoz eta PERa gora bultzatuz; itxaropen horiek bete eta mozkinak handitzen doaz heinean, PERa jeisten joango da.\nDibisa-merkatuetako funtsezko analisian herrialdeetako erosteko ahalmenen parekotasuna, interes-tasen parekotasuna, inflazioa eta merkataritza-balantzak aztertzen dira bereziki. Erosteko ahalmenari dagokionean, ogia (eta beste produktuak) bi bider garestiago bada A herrialdean B herrialdean baino, Ako diruak Bko diruaren bi halako balio beharko luke, eta hala ez balitz, Ako dirua gutxiegiz edo gehiegiz baloratuta egongo litzateke. Interes-tasari dagokionean, herrialde bateko interes altuagoa eskaintzen denean (edota eskainiko dela uste denean) hango dibisaren balioa handitu egingo da. Inflazio igotzea espero bada, beste herrialdeetako inflazioaren aldean, dibisaren balioa gutxitu egingo da. Defizitezko merkataritza-balantzak ere bertako dibisaren balioa gutxitzea ekartzen du.\nBurtsako inbertsore batek irabaziak ditu helburu, eta horri begira hartzen ditu erabakiak. Alabaina, burtsako erabaki guztietan espero bezainbat irabazi eskuratu ez eta galera izateko arriskua ere badago. Burtsako aktibo batek denboran zehar agertzen duen aldakortasunari iragazkortasun deritzo. Iragazkortasuna handiagoa izaten da epe laburrera; epe luzera, berriz, burtsako aktiboek joera argiagoa erakusten dute, ziurtasun handiagokoa. Ez da ohikoa, beraz, burtsan irabazi azkarrak eta aldi berean ziurrak izatea. Burtsa bere aurrezkiak kudeatzeko baliatu nahi duenak epe luzera (urte batzuetan zehar) inbertitu beharko luke; epe laburreko eragiketak (egun batean zehar, muturrean) espekulatiboak eta arrisku handikoak izaten dira.\nEpeaz gainera, arriskua kontrolatzeko beste modu bat burtsan erositako aktiboak dibertsifikatzea da, arrautza guztiak saski berean ez jartzea, diru guztia aktibo bakar batean ez inbertitzea alegia. Horretarako modu bat, inbertsoreak zuzenean akzioak eta beste aktiboak eskuratu eta trukatu ordez, inbertsio-funts batean partaidetza hartzea izan daiteke, non inbertsore anitzek beraien aurrezkiak jartzen dituzten, bitartekari batek horiek kudea ditzan, denetariko aktiboak erosiz eta horrela balio-zorro ziur bat osatuz. Balio-zorroen kudeaketa pasiboa edo aktiboa izan daiteke gainera.\nIzan daitezkeen galerei aurre egiteko estrategia gisa, hedging edo estaldura ere erabil daiteke. Estrategia horretan aukera zenbait daude: erosi den aktiboaren kotizazioarekin alderantzizko korrelazioa duen beste aktibo bat (hau da, prezioak aurkako norabidean aldatzen dituena) bilatu; edota deribatu bat kontratatzen da, erositako aktiboan irabaziak ematen dituen mugimenduaren aurkako apustua eginez.\nBeste alde batetik, adierazle eta eredu matematiko zenbait eratu dira arrisku hori neurtu eta kontrolatzeko. Arrisku adierazleen artean, beta izeneko adierazleak aktibo baten kotizazioaren bilakaerak merkatuko bilakaerarekin alderatzen du: 1 baino handiagoa bada, aktibo hori merkatuaren norabidean baino iragazkortasun handiagoarekin mugitzen dela esan nahi du; beta 1 baino txikiagoa duen aktiboak merkatu osoan baino iragazkortasun txikiagoa du; beta negatiboa duen aktiboak merkatuaren aurkako norabidean mugitzen direla adierazten du eta babes-aktibo moduan erabili ohi dira, urrea esaterako.\nKandela diagrama, analisi teknikoan maiz erabiltzen dena.\nAnalisi teknikoa burtsako iraganeko prezio eta burtsako beste aldagaien bilakaeran oinarrituta etorkizuneko prezioen aurresanak eta erabaki egokietarako irizpideak ematen dituzten tekniken multzoa da. Adibidez, analisi teknikoak titulu bat erosteko gomendioa eman dezake azken bost egunetan igo bada. Bereziki burtsako aldagaietan oinarritutako adierazleak eta grafikoak baliatzen ditu erabakiak hartzeko oinarritzat, adibidez denbora-serie batean epe luzerako joera batezbesteko higikorrak. Metodo eta teknika eztabaidatsuak dira, burtsan eragina duten aldagai ekonomiko errealak kontuan hartzen ez dituelako; gainera, merkatu efizientearen hipotesiaren arabera ezinezkoa litzateke burtsako bilakaera aurresatea iraganeko bilakaeran oinarrituta. Batzuen arabera, iragarpen autobetea besterik ez litzateke izango. Beste batzuen arabera, berriz, analisi teknikoa baliozkoa litzateke, baina soilik epe laburreko aurresanak egiteko.\n↑ (Ingelesez) Markham, Jerry W.; Sharpe, M.E.. (2002). A Financial History of the United States: From Christopher Columbus to the Robber Barons (1492-1900). , 94 or..\n↑ Heras, Iñaki. (2005). Burtsa. Elhuyar, 10 or..[Betiko hautsitako esteka]\n↑ Khan, M. Y.. (2004). Financial Management: Text, Problems And Cases. , 17.6-17.7 or..\n↑ (Gaztelaniaz) El mercado de corros y el mercado fixing, queeslabolsa.blogspot.com.es, 2014-05-03an kontsultatua.\n↑ (Gaztelaniaz) Pérez Fernández Tenllado, Ruperto. (2010). Teoría y práctica de la bolsa. Díaz de Santos, 9-10 or..\n↑ (Gaztelaniaz) «Mercados de derivados y especulación financiera» Observatori del Deute en la Globalització (Noiz kontsultatua: 2015-02-28).\n↑ (Gaztelaniaz) http://www.actibva.com/ 2011-03-16.\n↑ (Gaztelaniaz) Carvallo Hederra, Sergio. (1983). Manual de legislación económica. Editorial Jurídica de Chile, 130 or..\n↑ (Gaztelaniaz) Astorelli, Carlos. (2009). «Corredores de Bolsa: seriedad y transparencia» Eroski Consumer.\n↑ (Gaztelaniaz) «Tipos de órdenes para operar» selfbank.es (Noiz kontsultatua: 2014-05-20).\n↑ (Gaztelaniaz) Simanovsky, Shlomo. (2011). Bolsa de Valores para Principiantes. Global Finance School, 29-31 or..\n↑ (Ingelesez) «Stock Market Forecast: Chaos Theory Revealing How the Market Works» iknowfirst.com 2015-1-27.\n↑ «Burtsaren oinarrizko sekretuak» Elhuyar: zientzia eta teknologia.\n↑ (Gaztelaniaz) «Análisis fundamental» expansion.com (Diccionario Económico).\n↑ (Gaztelaniaz) «PER» expansion.com (Diccionario Económico).\n↑ (Gaztelaniaz) «Herramientas de análisis» fxstreet.es.\n↑ (Ingelesez) Menkhoff, Lukas; Taylor, Mark P.. (2006). The Obstinate Passion of Foreign Exchange Professionals:Technical Analysis. .\n↑ (Ingelesez) «Can technical analysis be called a self-fulfilling prophecy?» Investopedia.\nAzken aldaketa 9 ekaina 2021(e)an, 13:24(e)tan\nOrriaren azken aldaketa: 9 ekaina 2021, 13:24.


Nafarroa, solidarioagoa. Nafarroako Kutxa Fundazioko Patronatuaren karta | Nafarroako Kutxa Fundazioa\nNafarroa, solidarioagoa. Nafarroako Kutxa Fundazioko Patronatuaren karta\nNafarroako Kutxa Fundazioaren patronatua berritu ondoren, erakundea Nafarroaren aurrerabide sozial, ekonomiko eta kulturalerako erreferente bihurtzeko konpromisoaren berri eman genuen. 2018ko otsailean, bestalde, gure lehen hilabeteen balorazioa partekatu genuen herritarrekin, eta hauxe egiaztatu genuen: XXI. mendeko gizarte ekintzak erronka berriak dakartzala, eta hausnarketan eta ekintza bateratuan oinarrituta bakarrik ekin diezaiekegula erronka horiei.\nHorregatik, iragarri genuen plan estrategiko bat landuko genuela, bertan Fundazioaren datozen urteetako helburuak definitzeko. Bada, behin fase hori amaituta, hemen gaituzue berriz ere, gure bide-orri izango den plan estrategikoa jendaurrean aurkezteko asmoz. Pentsatzekoa den moduan, Nafarroako Kutxa Fundazioak protagonismo berezia izan du plan estrategikoren lanketan, sozietate horren baitan sortua delako eta hari zor zaiolako.\nPlan estrategikoan Fundazioaren jarduera eta orientazio ereduak markatu nahi izan dira 2018- 2022 aldirako, kontuan hartuta gizartea eraldatzen ari dela. Tresna honi esker, era ordenatu, koherente eta sistematizatuan erakundearen gaur egungo errealitatea eta ingurunea aztertzeko eta horren inguruan hausnartzeko aukera izan du Nafarroako Kutxa Fundazioak, bai eta honako hauek aztertzeko aukera ere: zer egin nahi duen eta nora iritsi nahi duen, nola eta zer jardueraren bidez lortu nahi duen hori, zer baliabide dituen horretarako, eta zer trena dituen helburuak betetzen ari ote diren jakiteko.\nAzken batean, erakundea elkartasunaren eta aurrerabide sozialaren arloetan erreferente izateko bultzada berri bat eman nahi duen tresna da plan estrategikoa, baina, aldi berean, gizarteak hala identifikatzea lortu nahi dugu. Planean ezarrita dagoenez, Nafarroako Kutxa Fundazioaren ekimen guztiak bideratuko dituen iparra pertsonenganako eta haien ongizatearekiko konpromisoa izango da, eta helburu hori betetzeko jarduerek zeharkako klabe metodologikoak izango dituzte lagun: beste erakunde batzuekiko elkarlana eta sare lana, berrikuntza eta pilotatzea, herritarrekiko elkarrekintza prozesuen eta jardueren irisgarritasun unibertsala, eta ekonomia, lurralde, kultura eta genero zuzentasuna, esate baterako. Eta hori guztia hiru printzipio utziezinetan oinarrituta: gardentasuna, independentzia eta zorroztasun profesionala.\nHorregatik, lau ardatz estrategiko definitu ditu ekintzarako: egoera ahulenean dauden pertsonen arreta; elkartasuna, parte-hartzea eta bizikidetza sustatzea; ikerkuntza, hezkuntza, kultura eta ondare artistikoa bultzatzea; eta Fundazioaren kaudimen instituzional, ekonomiko eta teknikoa bermatzea.\nArdatz horiek nolabait bat datoz datozen lau urteetan izango ditugun erronka edo apustuekin:\nHasteko, egoera ahulenean dauden pertsonei laguntzeko erabaki irmoa hartu dugu, gure zentroetan nahiz beste batzuekin elkarlanean osasun arazo kronikoak, ezintasuna edo bakardade egoerak eragindako arazoak dituzten pertsonen errehabilitazio funtzional eta psikosozialerako jarduerak abian jarrita.\nBigarrenik, elkartasunaren aldeko apustua egingo dugu, arazo sozial berrietan arreta berezia jarrita: alokairu sozialeko etxebizitzen beharra, etorkinen integrazioa, ludopatia gazteengan, landa eremuen despopulatzea...\nHirugarrenik, gure apustuak izango dira unibertsitateko ikerkuntza, praktikan eta ekintzailetzan oinarritutako heziketa, lurralde osoan arte eta kultura garaikidea sustatzea, eta Nafarroako ondare kultural material eta materiagabearen kontserbazioa eta zabalkundea.\nEta azkenik, baina abiapuntu gisa eta aurreko guztia ahalbidetuko duen baldintza logiko eta palanka gisa, Fundazioaren kaudimen instituzional, ekonomiko eta teknikoa hobetzen lagunduko duten mekanismoak abian jartzen saiatuko gara.\nArgi daukagu etorkizunean Fundazioa Nafarroako erreferenteetako bat izango dela elkartasunaren eta aurrerabide sozialaren arloetan, eta jarrera proaktibo, berritzaile, eraginkor eta kaudimenduna izango dituela bereizgarri. Ez da lan makala, badakigu. Helburu sakonak dira, lortzeko zailak, baina zeregin horretan, gauza bat daukagu alde: Nafarroako Kutxa Fundazioan argi daukagu arlo horietan egindako aurrerapauso orok gure gizartea justu, solidario, eta bidezkoagoa izaten lagunduko duela, hots, gizartea hobetzen lagunduko duela. Plan estrategikoan jasota dago helburu horri egin nahi\ndiogun ekarpena, bai eta gure konpromisoa helburu hori betetzearren lan egiteko. Plana orain jarriko da abian eta Nafarroako gizarte osoaren parte-hartzea behar du, lanketa prozesuan behar izan zuen bezalaxe.


Autodefentsa tailerra antolatu du Planing Familialek | Basque Country | KAZETA\nAutodefentsa tailerra antolatu du Planing Familialek\nUztailaren 25ean abiatuko diren Baionako besten karietara, autodefentsa tailer bat antolatzea erabaki du Planing Familial egiturak. Emazteei erasoak aurreikusi, aztertu eta horien aurrean ihardesteko baliabideak eskaintzeko helburua du ikastaroak.\nKazeta|11/07/2018 14:15 Updated at:\nIruñean antolatutako autofentsa tailaerra. (Iruñeko Herriko Etxea)\nPlaning Familial egituraren erranetan, Baionako bestak ohar sexistak, hunkitzeak, erasoak zein bortxaketen "antzerki tristea" da. Egun horietan bizitzen diren egoerei aurre egiteko baliabideak eskaini nahi dizkie emazteei.\nHorretarako, autodefentsa tailer bat antolatu du uztailaren 16 eta 19an Zizpa Gaztetxean. Bi egunetan tailer bat proposatuko du 19.00etatik 21.00etara.\nAutodefentsa emazteei konfiantza eman edo berreskuratzeko balio duela dio Planing Familial egiturak. Ikastaroak erasoak aurreikusi, aztertu, horietaz babestu edo ihardesteko baliabideak eskaintzea du helburu.\nParte hartzaileek zortzi euro ordaindu beharko dituzte. Bost euro izanen dira irabazi guti dituztenentzat. Izena emateko ondoko helbidera idatzi behar da: planningfamilial.paysbasque@gmail.com.


Nola arima aflijituak eman behar duen Jainkoaren eskuetan bere burua.\n1. Ene Iauna, eta ene Jainkoa, eta guziz saindua, zaren benedikatua orai, eta mende guzietan, zeren zuk nahi izatu duzun guzia egiñ baita, eta zuk egiten duzun guzia bethi ona baita.\nZure zerbitzaria boz bedi ez bere baithan, edo berze nor nahi denen baithan; baiñan xoillki zure baithan; zu zarenaz geroz ene egiazko bozkarioa, bai, ene Jainkoa, zu zare ene eparantza, ene khoroa, ene kontentamendua, eta ene loria.\nEta egiazki, Iauna, zer du zure zerbitzariak zureganik izatu duena baizen, eta halere oraiño merezitu gabe.\nGauza guziak zureak dire, zuk egiñ ditutzu, eta zuk eman ditutzu.\nNi probea naiz, eta nekhatua ene gaztetasuneko denboratik, ene arima doloratzen da, eta batzuetan nigarretaraiño; altaratzen da maiz ene pasioneez garaitua izateko beldurrez.\n2. Zure bakearen bozkarioa nahi dut; zuk zure umeei ematen diozuten bakea galdegiten dut, eta khartsuki desiratzen dut zure konsoazioneen argia zeiña baita ume hekien bazka.\nBake hura ematen badarotazu, eta isurtzen baduzu bozkario saindu hura zure zerbitzariaren arimarat, allegriazko kantez betheko da guzia, eta zelorekiñ hariko da zure laudatzen.\nBaiñan hastantzaen bazare harenganik, maiz egiten zaren bezala eziñ ibilliko da lausterka zure mandamenduko bidean; belhaunak aldi guzian flakatuko zaizko, eta haren eskuek eztute indarrik izanen bere bulharren iotzeko baizen, ikhusirik erori dela lehen zuen estatu dohatsutik: Noiz eta ere zure argiak haren brnaren gaiñean diztiantzen baitzuten, eta gerizatzen baitzinduen tentazione muthirien kontra zure hegalen itzalaz.\n3. Aita iustu, saindu, eta bethi laudatzekoa, ethorri da zure zerbitzariaren frogatzeko orena.\nAita guziz maitagarria, iustu da zure zerbitzariak oren huntan zerbait paira dezan zure amoreagatik.\nAita bethi adoragarria, huna non den ordua zeiñetan zuk eternitate guzitik ikhusi duzun bezala zure zerbitzariak kanpotik garaitua behar baitu izan aphur batekotz zurekiñ bethi bizitzekotz bizitze barreneko batez.\nDen beraz arbuiatua, den humiliatua, den gizonen begietan eroria, eta garaitua, sofrikariz kargatua, ahiduraz flakatua, zurekiñ batean argi berri baten alban bitz dadintzat, eta fiñean dohatsuen zorionaz zeruan goza dadintzat.\nAita guziz saindua zuk horla manatu duzu, zuk horla nahi izatu duzu, eta zure ordenuen arabera garthatu da gauza.\n4. Ezen zuk zure maiteei egiten diozuten grazia da, hei indarra ematea guzien gogo onez pairatzeko zure amoreagatik, eta hei atsekabeak egortzea, plazer duzun aldi guziez, eta plazer duzun presuna guzien bidez.\nEzen lurrean ezta deus gerthatzen zure probidenziaren ordenuz, eta konseilluz baizen: deus ezta egiten bere ethorkia zure borondate soberanoaren eztuenik.\nOn izatu da enetzat, Iauna, humiliatu bainauzu, iakiñ dezadantzat, bide hortaz iustu egiten ditutzula gizonak, eta ene bihotzetik supherbiazko goratzapen guziak, eta burupe bano guziak khen detzadantzat.\nProgotxos da enetzat zeren ene bisaia ahalkeriaz estalia izatu baita. Ene konsolazioneak bilha detzadantzat hobeki zure baithan, ezen ez gizonen baithan.\nHortik ikhasi ere dut zure iuiamendu gordeen beldur izaten: ikhusirik gaztigatzen duzula gaixtagiña bezala iustua ere; baiñan bethi iustuki, eta zuzenki.\n3. Esker darozut, o ene Jainkoa, zeren eztarozkidatzun gupidetsi zure gaztiguak; aitzitik zeren zure kolpeez porroskatu bainauzu, niri dolorea dolorearen gaiñean egorririk, eta barneko penei gorputzeko sofrikariak ere iuntaturik.\nEzta deus ere ez zeruan ez lurrean ni konsola nazakenik baizen, zu. O, ene Iauna, eta ene Jainkoa, arimen miriku zerutik ethorria, zeiñak zaurtzen baigaituzu, eta sendatzen eramaten thonbaraiño, eta handik bihurarazten.\nHedatu duzu zure besoa ene gaiñert eta zure zigorrada instrukzionetzat baliatuko zait.\n6. Huna non naizen esk aita guziz maitagarria; humiliatzen naiz, eta ematen dut neure burua bihotz onez zure gaztiguen azpian.\nJazar zazu ene bizkarraren gaiñean, behera zazu ene buru superbioa; xuzen zazu ene borondate makhurra zurearen arabera.\nEgiñ nazazu zure dizipulu humill, eta jainkotiar, hala nola baitakizu egiten plazer duzunean, zu obedi zaitzadanzat den kheiñurik xumeenean.\nNeure burua, eta nik ditudan guziak ematen ditut zure gaztiguzko xigorraren azpian; hobeago dut mundu huntan gaztigatu bertzean baiño.\nZuk ezagutzen ditutzu gauza guziak, jeneralean, eta partikularrean, eta ezta gure konzienzia barrenean deus estalirik zuretzat.\nEthorkizuneko gauzak zure ezagutzan dire, ethor ditezen baiño lehenago; eta nihork eztarotzu irakatsi behar, zer lurrean iragaten den.\nZuk badakizu zer dudan on berthutean aitziña goateko, eta zeiñ progotxos diren atsekabeak bizioen herdoilldura khentzeko.\nEgizu nitaz plazer duzun guzia, eta eztezazula arbuia ene arima bere bekhatuengatik, zeiñak nihork baiño hobeki zuk ezagutzen baituzu.\n7. Indazu grazia ez dezadan ikhas, iakiñ behar dudana baizen, ez dezadan maita maitatu behar dena baizen, ez dezadan lauda zure gogara denik baizen, eta ez dezadan arbuia zure desgogara denik baizen.\nEgidazu grazia ez dezadan gauzez iuia kanpoko itxurapenen arabera, eta ez nadiñ mintza iendeenganik aditzen ditudan hitz ariñen arabera; baiñan iuia dezadan gauza ageri direnez, eta espiritualez xuxenki, eta egiaren arabera, eta gauza guzien gaiñetik billha dezadan zure borondate sainduaren konplitzea.\n8. Gizonak enganatzen dire maiz bere sensuen arabera iuiaturik.\nMunduaren maitatzailleak enganatzen dire, halaber gauza ageri direnak eta iragankorrak baizen ez maitaturik.\nGizon bat hobeagotzen othe da, zeren den handiagotzat idukia?\nEz segur; eta gizon bat bertze batez laudatua, ezta bertzerik, baizen enganari bat enganatua bertze enganari batez: superbio bat bertze superbio batez, itsu bat bertze itsu batez, eri bat bertze eri batez: eta laudorio bano horiek baliatzen dire hobeki ohoratzeko baiño desohoratzeko, eta konfunditzeko.\nEzen St. Franzes humillak erran duen bezala gizona hanbat da bere baithan zenbat baita zure begietan, o ene Jainkoa.


Pinturaren doinua - - Anboto.org\nGarazi Arrizabalaga Cabrerizo (Durangoko Museoa) 2019-03-01 08:30\nOtsailean eta martxoan zehar, museoan Abangoardietako artea: musika eta pintura ikastaroa ematen ari da Ana Celia Ormaetxea musika irakasleak. Bertan argi geratzen da historiak artean duen influentzia. Sorkuntza lanak gizartea pairatzen ari den egoerari lotuta daude.\nHorrela bada, nik museoan egunero ikusten ditudan artelanak, zer musika motarekin alderatu ahal dira?\nXX. mende hasierako Zubiaurre eta Barruetaren lanak garaiko Guridiren operekin parekatu ahal dira. Frantzian jaio zen estiloaren jarraitzaileak direnak. Oraindik erromantizismoaren usaina dutenak, baina estilo herrikoira hurbilduta.\nGerra garaiak eta gerraosteak Euskal Kultura hutsik utzi zuten. Ia ez zen egon pintura eta musika ekoizpen berririk. 50-60ko hamarkadetara arte itxaron beharko dugu Ucelayren bodegoi eta erretratuak ezagutu ahal izateko; garai hartan hasi ziren ere lehen abestiak euskaraz sortzen, Francoren diktadurapean. Iraultza soziala eta kulturala adierazten dute lehen abesti eta artelan hauek.\nBaina iraultzarik handiena 70-80eko hamarkadetan etorriko da. Bi estilo nagusi nabarmendu ziren orduan, bata euskal kulturarekin lotura estuagoa duena; kasu honetan Ibarrolaren "Ontziola" lana, Pantxoa eta Peioren "Itsaso ondo" abestiarekin parekatu daiteke, biak 1975ean eginak, eta bestea erradikalagoa, punk eta rock estiloetarantz hurbiltzen gaituena; Hertzainaken "Eh txo" erritmora dantza egiten dute Zumetaren "Erromeria" koadroaren kolore biziek.\nMuseoetan zabaldu begiak eta belarriak, eta gozatu pinturaren doinuaz!


Kostaldeko lorategietarako zuhaixkak | Consumer\nKostaldeko lorategietarako zuhaixkak\nIngurunearen ezaugarriak direla eta, gomendagarria da hainbat ale\nKostaldeko eremuetan dauden lorategiak inguruaren ezaugarriek markatzen dituzte, eta ezaugarri horiek oso desberdinak dira barnealde bateko lorategi-espazio baten inguruan.\nHaizeak, gazitasunak eta inguruneko hezetasunak, besteak beste, hautespen naturala sortzen dute lorategi batean landatu daitezkeen aleen artean. Eremu honetarako egokienak zein diren ez badakizu, bizilagunei galdetzea eta inguruko landarediari erreparatzea izango da onena. Inguruan hazitako zuhaixkek ez dute arazorik izango lorategi berrian hazteko.\nZuhaixkei dagokienez, espezie erresistenteenetako batzuk aipatzen dira, kostalde batean ezin hobeki hazten direnak, giro horrek dakartzan baldintzekin:\nKostalderako bereziki egokiak diren espezie horien guztien artean, lorezain bakoitzak bere gustuetara hobekien egokitzen direnak aukeratu behar ditu, tamainari, koloreari eta zaintzari dagokienez.\nJardín-eu kostalde zuhaixkak